5 Kerosakan Mental Kebiasaan Pada Majoriti Pelajar Sekolah Berasrama

Tahun ke tahun pasti ada saja kes disiplin yang menyebabkan kecederaan atau lebih teruk kematian berlaku di kalangan pelajar-pelajar asrama di negara kita.

Adakah ini sesuatu yang sebenarnya semakin membimbangkan atau kes-kes ini sebenarnya sudah berlaku sejak dulu, hanya sekarang semakin kerap didedahkan? Ibu bapa juga semakin mengalami dilema sama ada mahu melepaskan anak mereka duduk di asrama yang terbukti sistem pendidikannya mampu membantu pembelajaran anak-anak atau meminta anak meneruskan proses pembelajaran dari rumah sahaja.

Dalam setiap perkara, pasti akan ada pro dan kontranya. Untuk hari ini, kami senaraikan 5 kesan buruk yang mungkin menimpa pelajar jika dia ditempatkan di sekolah asrama.

Seseorang itu apabila membesar pasti akan melalui satu fasa ingin tahu dan dalam tempoh ini, jika dia hanya bergaul dengan individu sejenis dengan dia, pasti akan berlaku kekurangan dalam pembentukan sahsiah beliau.

Selalunya dalam kelompok sama jantina ini pasti akan ada beberapa golongan yang mempunyai kecenderungan naluri yang berbeza kerana diletakkan dalam keadaan tersebut tanpa ada bantuan.

Hidup dalam satu suasana yang terkawal dan terjaga tanpa risiko tinggi, tanpa perlu bersusah payah seperti kebanyakan pelajar lain mampu merencatkan persepsi pelajar kepada dunia sebenar. Jika pelajar lain terpaksa mengharungi perjalanan ke sekolah setiap hari, berdepan masalah mahu makan dan minum serta tekanan keluarga di rumah, masalah-masalah tersebut tidak dihadapi oleh pelajar-pelajar asrama.

Mereka akan membesar dengan mempunyai satu cara pandang dunia yang sedikit berbeza berbanding pelajar-pelajar sekolah harian biasa dan ini pasti akan memberikan kesan selepas mereka melangkah keluar dari asrama untuk ke alam universiti.

Masalah buli di asrama ini seolah irama dan lagu. Walau apa pun jenis buli walaupun sesuatu itu dibuat untuk memupuk semangat setiakawan, jika kelakuan itu merupakan satu paksaan, ia tetap sejenis buli. Masalah buli memang dah jadi budaya di sekolah asrama sehinggakan ramai yang duduk di asrama menganggap kena buli adalah satu lumrah yang perlu mereka tahan tanpa mengambil apa-apa tindakan.

Antara perkara yang paling ditakutkan berlaku adalah apabila seorang pelajar sudah terbiasa dengan kehidupan asrama, dia tidak lagi mempunyai kadar emosi yang sama seperti pelajar normal kerana tinggal di asrama merupakan satu suasana yang kurang menekankan aspek emosi dan lebih kepada aspek disiplin.

Jika pelajar ada masalah, dia tidak ada ibu bapa untuk mengadu. Dia hanya ada kawan yang sikit-sikit dapat membantu atau kaunselor yang ditugaskan untuk membantu. Apa yang boleh menggantikan kasih sayang ibu bapa di sekolah? Tidak ada.

Pelajar terpaksa mempunyai minda yang kurang matang dalam bab pemikiran emosi kerana dia tahu dia tidak ada tempat bergantung di asrama dan ini pasti akan merenggangkan hubungan antara dia dan keluarganya.

Duduk di sekolah asrama, khasnya sekolah-sekolah berprestasi tinggi memerlukan seseorang itu berjaya dalam bidang akademik. Kepada yang tidak berjaya, besar kemungkinan mereka akan dikeluarkan dari sekolah. Ini mewujudkan satu suasana di mana pelajar-pelajar merasakan yang objektif mereka untuk hidup hanyalah pengiktirafan dari pihak sekolah dan kepada mereka yang gagal, perkara ini pasti akan menghantui diri mereka kerana mereka tahu mereka tidak cukup bagus.

Mentaliti yang dibentuk ini akan mempengaruhi mereka seumur hidup dan ramai pelajar sekolah asrama yang sehingga dewasa, terus mengamalkan pemikiran sebegitu.

Apabila dewasa, pelajar-pelajar ini akan menjadi seorang yang materialistik kerana merasakan keperluan material adalah hadiah kepada usaha mereka dan lebih gemar memfokuskan pada kerja kerana itu adalah satu-satunya cara membuktikan kejayaan agar mereka tahu diri mereka mempunyai nilai pada masyarakat.

Persaingan ini dilakukan tanpa sedar dalam membuktikan yang mereka lebih berjaya berbanding orang lain kerana pelajar sekolah asrama sudah dilatih untuk mengejar pengiktirafan. Bagi yang gagal, dia akan menghilangkan diri kerana tahu dirinya tidak setaraf dengan rakan-rakannya yang lain.


6 Tabiat Buruk Penyebab Anda Sukar Untuk Berjaya

Jika dilihatkan kepada orang yang berjaya dan tidak, anda pasti akan dapat melihat perbezaan yang ketara sama ada dalam diri mereka, percakapan mahupun aktiviti harian mereka. Ini kerana apa yang dilakukan setiap hari itu adalah bayangan kepada tahap kejayaan hidup seseorang.

iluminasi.com ingin berkongsi 6 tabiat yang membuatkan seseorang sukar untuk berjaya.

Orang yang sukar untuk berjaya adalah mereka yang sentiasa melihat sesuatu sebagai masalah. Belum buat apa-apa lagi sudah fikirka masalah, yang membuatkan segalanya terbantut. Malah, dalam peluang yang baik pun mereka boleh masih fikirkan masalah yang akan mendatang.

Padahal, masalah itu hanyalah datang dari otak dan fikiran mereka sendiri. Kerana terlalu bersikap negatif, sampaikan terlupa cara untuk bertindak positif. Kalau cuaca panas terik mereka akan mengeluh, tapi kalau hujan pula mereka kata penyebab aktiviti mereka tergendala. Langsung tidak mahu mencari jalan keluar.

Orang yang banyak bercakap biasanya kurang berfikir. Dan mereka ingin menjadi tumpuan dan perhatian. Tetapi apa yang mereka cakapkan itu adalah sesuatu yang masih belum dikecapi. Jadi, mereka akan banyak bercakap untuk menampakkan mereka sebagai seorang yang tahu dan berjaya. Kebiasaannya mereka tidak sedar apa yang mereka cakapkan.

Disebabkan terlalu banyak bercakap, mereka kurang mendengar nasihat dan pendapat orang lain. Mendengar nasihat orang lain dianggap sebagai tidak tahu mengenai sesuatu. Akibatnya, mereka pemikiran mereka akan hanya berada di takuk lama.

Mereka yang tidak berjaya biasanya gagal memilih pendamping yang baik. Mereka tidak memikirkan hal ini dan berkawan dengan sesiapa sahaja. Memang kita tidak boleh diskriminasi terhadap orang lain tetapi anda perlu gunakan akal fikiran dalam memilih kawan. Jika anda duduk dalam kelompok yang bersikap negatif, anda juga akan terjerumus dalam lubang negatif. Kerana takut diabaikan, mereka berusaha keras menyenangkan sesiapa sahaja yang mereka temui.

Bagi mereka yang berjaya, ia amat penting dengan siapa mereka bergaul. Jika ingin berjaya, memilih siapa yang berada di sekeliling anda amat lah penting.

Mereka yang gagal biasanya sering dihantui oleh kegagalan lalu. Kegagalan yang pernah berlaku dalam hidup mereka bersarang dalam fikiran mereka dan menghantui hidup mereka kini. Mereka takut untuk berhadapan dengan kenyataan dan sebaliknya memilih untuk hidup di masa lampau.

Mereka yang berjaya tidak akan membiarkan perkara ini berlaku sebaliknya meletakkan matlamat baru dan fokus kepada masa depan. Bak kata orang putih, "Do not dwell on the past".

Bagi mereka yang gagal, biasanya disebabkan oleh terlalu mengambil kira akan kritikan negatif dan kutukan orang lain. Tiada siapa yang mampu memuaskan hati semua orang dan jika anda ingin semua orang sukakan setiap tindak tanduk anda, maka anda tak akan berjaya.

Jika kritikan itu membina, ambil sebagai pengajaran. Dan jika tidak, anda hanya perlu berlalu tanpa memikirkan apa-apa. Kerana ia hanya akan menyekat perjalanan anda.

Ini yang paling penting untuk menjadi orang yang berjaya. Bak kata orang putih lagi, "If you fail to plan then you plan to fail". Terlalu ramai yang ambil mudah tentang perkara ini sehinggakan tidak menyedari ia amat penting. Sekecil-kecil perancangan itu adalah kunci kepada kejayaan.

Tetapkan matlamat anda dan buat perancangan untuk mencapai matlamat tersebut. Dengan ini, anda boleh melihat kemajuan anda dan memperbaiki di mana silap.


5 Rollercoaster Yang Telah Diharamkan Akibat Terlalu Bahaya

Di Malaysia, antara rollercoaster yang paling mencabar dan berbahaya bagi sesetengah orang adalah Space Shot di Genting Highland. Rollercoaster Space Shot ini dinaikkan ke atas udara dan kemudiannya dilepaskan dari ketinggian 56 meter secara jatuhan bebas yang boleh membuatkan mereka yang gayat, pengsan.

Namun, ia tidaklah terlalu bahaya jika hendak dibandingkan dengan rollercoaster dalam senarai ini. iluminasi.com ingin berkongsi 5 rollercoaster yang telah diharamkan akibat terlalu bahaya.

Belum naik pun dah seram kalau tengok. Hypersonic LXC di taman tema Kings Dominion yang terletak di Virginia, Amerika Syarikat ini telah diharamkan kerana impak yang kepada badan penunggangnya tersangat bahaya. Rollercoaster ini menggunakan udara termampat untuk melancarkan kereta yang memuatkan 8 orang ke udara dengan kecerunan 90 darjah, dan kemudiannya kembali ke stesen. Dengar macam tak ada apa-apa kan?

Tapi apa yang sebenarnya berlaku adalah kereta ini bergerak dari keadaan pegun ke kelajuan 128 kilometer sejam, hanya dalam masa 1.5 saat! Jika penumpang mengangkat tangan mereka ketika kereta ini bergerak, kemungkinan besar bahu mereka akan terlucut akibat pecutan yang terlalu laju. Walaupun Hypersonic LXC ini adalah tarikan utama taman tema ini tetapi ia diharamkan daripada beroperasi disebabkan beberapa tuntutan mahkamah dan telah digantikan dengan permainan lain.

Terletak di taman tema Battersea Park Fun Fair, The Big Dipper merupakan tarikan utama dan tertua. Ketika kejadian tragik ini berlaku, taman tema ini sudah berusia 22 tahun, dan sepatutnya The Big Dipper ini telah diharamkan 20 tahun yang lalu. Salah satu daripada mimpi ngeri peminat rollercoaster telah menjadi kenyataan apabila tali yang menarik kereta rollercoaster ini ke atas bukit telah terputus dan berpatah balik ke bawah bukit, dan terhempas.

5 orang kanak-kanak yang berada di bahagian belakang telah terbunuh dan 13 lagi cedera. Kejadian tragik itu bukan sahaja meragut nyawa pengunjung tetapi juga hayat seluruh taman tema itu.

Kejadian ini sangat tragik, tetapi sedikit kelakar. Rollercoaster ini sangat popular dan menjadi tarikan orang ramai. Pada tahun 1911, pemilik syarikat rollercoaster ini ingin memberikan satu ucapan mengenai keselamatan permainan ini dan beliau berasa ia lebih menarik jika dilakukan sambil menaiki rollercoaster ini. Ketika rollercoaster ini sedang berjalan, beliau yang sedang memberi ucapan, tiba-tiba bangun, dan telah tercampak yang mengorbankan nyawanya.

Terdapat lagi mangsa yang telah tercampak keluar dari rollercoaster ini yang mana salah seorangnya tercampak ketika mahu mengambil topinya. Akibat daripada bahaya yang mengundang oleh rollercoaster ini, ia telah ditutup dan diruntuhkan.

Satu lagi rollercoaster yang mempunyai nama yang sama, The Big Dipper. Taman tema Krug Park ini terletak di Omaha, Nebraska dan telah dibuka pada tahun 1895. Ia mempunyai banyak permainan dan antara salah satunya adalah rollercoaster kayu yang sangat besar ini. Pada tahun 1930, sebuah tragedi ngeri berlaku apabila beberapa buah kereta rollercoaster ini telah tercabut ketika dinaiki akibat kerosakan brek. Akibat daripada itu, kereta yang penuh dengan penumpang kanak-kanak telah tercampak ke atas tanah.

Sebanyak 4 penumpang mati di tempat kejadian manakala 17 lagi cedera. Susulan daripada kemalangan ini, Omaha telah meluluskan undang-undang pengharaman rollercoaster di bandar itu yang membuatkan pengunjung di Krug Park turun mendadak dan memaksa ia untuk tutup pada tahun 1940.

Ini memang tak lawak. Rollercoaster Fujin Raijin II ini terletak di Expoland di bandar Osaka, Jepun adalah antara yang paling popular. Expoland ini dibina pada 1970 sempena penghormatan kepada Ekspo Antarabangsa dan mempunyai 40 jenis permainan dan tarikan. Namun, 37 tahun kemudian taman tema ini telah ditutup akibat kemalangan yang sangat tragik awal tahun 2007. Kereta rollercoaster ini telah tergelincir ketika bergerak di atas udara disebabkan oleh kerosakan pada gandar. Kereta itu kemudiannya terbalik yang menyebabkan beberapa pengunjung cedera parah manakala seorang pelajar 19 tahun terbunuh selepas kepalanya diheret di atas rel tersebut sepanjang beberapa ratus kaki.

Pemeriksaan dijalankan ke atas rollercoaster tersebut dan didapati gandarnya tidak pernah ditukar lebih daripada 10 tahun, dan perkara yang sama berlaku pada permainan lain. Orang ramai yang mengetahui hal ini tidak lagi mengunjungi taman tema ini dan ia terpaksa ditutup.


5 Strategi Pemasaran Yang Sebenarnya Mengambil Kesempatan Ke Atas Pengguna

Budaya pemasaran dunia semakin agresif dalam memujuk kita untuk berpisah dengan duit kita. Semakin hari semakin banyak taktik yang digunakan dan entah kenapalah, taktik-taktik yang digunakan kelihatan begitu berkesan sekali.

Adakah pengguna terlalu lemah kekuatannya atau memang ramai orang yang mempunyai disposable income lebih yang banyak? Berikut adalah 5 taktik pemasaran masa kini yang kerap digunakan tetapi sebenarnya menyebabkan kerugian dalam jangka masa panjang pada pihak pembeli.

Kita pun tahu teknologi berkembang cepat. Jika ada yang beli telefon yang baru keluar dan tengah hangat dengan harga RM3000 (RM3000!!) pada hari pertama telefon tu dilancarkan, besar kemungkinan dalam masa 60 hari telefon itu akan mula dijual pada harga RM2400. Bagi lagi 30 hari, akan turun jadi RM2100 dan seterusnya sehinggalah harganya mencecah RM1500 lepas setahun lebih.

Agak tak berbaloi juga untuk terlalu teringin hendak jadi orang yang pertama guna telefon tersebut sehinggakan jika kita dapat bersabar, kita mampu menjimatkan ribuan ringgit. Lagipun, telefon yang kita abaikan selepas dapat telefon baru tu pun, sebenarnya masih elok untuk digunakan, kan?

Remaja selalu terpengaruh dengan gesaan ini. Entah apa yang dikejarkan sangat sampai ramai yang rasa keperluan untuk tonton wayang pada hari pertama. Bukannya boleh kita bincangkan filem tersebut secara terbuka kerana menjadi taboo untuk bercakap pasal filem yang masih di pawagam. Boleh bikin orang marah.

Tunggu saja 2 minggu, bila dah ramai yang tengok, kemudian pergilah ke pawagam yang anda gemari, tontonlah filem anda tu dengan selesa tanpa ada gangguan kerana orang pun dah tak ramai. Bunyi orang menyuap pop corn pun kurang.

Jika ditanyakan mereka yang mampu berbaris panjang untuk mendapatkan permainan video terbaru ini, selalunya mereka akan katakan pembelian awal untung kerana selalunya akan dibekalkan sekali dengan free gift yang limited edition yang dikatakan berbaloi untuk beratur. Lagipun benda tu limited edition, rare, ganjil dan pelbagai lagilah strategi pemasaran yang ada.

Lihat pada penjualan DVD cukuplah. Banyak sangat DVD dilabelkan sebagai limited edition, special edition atau ultimate edition yang dijual dengan harga RM27 untuk 3 filem. Harga cakera Blu Ray pun dah jatuh menjunam. Teknologi sendiri kini dah membolehkan pengstriman permainan video berlaku jadi satu hari nanti, nasib cakera permainan video besar kemungkinan akan sama dengan teknologi cakera mengandungi filem.

Ini teknik paling kerap dibuat sekarang. Dulu apabila sesebuah filem nak keluar, akan ada trailer. Sekarang ada teaser. Teaser pula bukan satu. Ada 10. Tak cukup dengan teaser, ada teaser kepada teaser. Teaser kepada trailer. Teaser kepada countdown kepada pelancaran trailer. Punyalah banyak teaser.

Kemudian berjangkit kepada industri kereta. Sikit-sikit nak tease. Nak cuit-cuit lah. Letak kereta bawah selimut. Letak kereta dalam kotak. Letak kereta dalam lori. Tunjuk lampu. Tunjuk tayar sahaja. Bawak test drive dengan harapan orang snap gambar. Kereta keluar saja ramai mengeluh kerana teaser lagi berkesan daripada hasil akhir.

Budaya pre-order ini adalah budaya yang dimulakan oleh industri video game pada awalnya pada pandangan saya kerana satu masa dulu, agak susah untuk mendapatkan bekalan bagi sesetengah permainan video. Kemudiannya amalan pre-order seolah menjadi kebiasaan sehinggakan banyak industri mengambil konsep pre-order.

Kini budaya pre-order bukan sahaja digunakan untuk memastikan kita dijamin akan mendapatkan produk yang kita nak. Pre-order kini digunakan untuk mengukur sejauh mana populariti produk tersebut. Amalan pre-order juga digunakan sebagai pemanas kepada pihak pemasaran untuk mengetahui sejauh mana berkesan produk mereka. Pre order zaman sekarang bukan hanya sekadar booking, tetapi satu lagi alat pemasaran supaya orang lebih cepat mengeluarkan duit dari dompet mereka, sebelum mereka menerima produk tersebut.

Apa yang mengejutkan, tidak ramai yang menyedari taktik pemasaran masa kini sebenarnya banyak bergantung kepada kuasa pengaruh rakan-rakan sekeliling kita. KIta tanpa sedar sebenarnya sedang membantu mempromosikan sesuatu produk dengan bermacam jenis testimonial yang kita ikhlas membantu, tetapi kerap kali diambil kesempatan ke atas kita tanpa kita sedari.

Sebagai pengguna, kita perlu sedar etika pemasaran perlulah telus dan tidak memanipulasi sentimen pengguna. Walau bagaimanapun, jika dilihat pola pemasaran ketika ini dengan wujudnya media sosial, pengguna seolah-olah tidak kisah untuk dipergunakan.


10 Tempat Paling Panas Di Dunia

Cuaca panas boleh memberi tekanan fizikal kepada tubuh badan setiap manusia. Suhu paling panas yang pernah di catatkan di Malaysia adalah 40.1 darjah celcius di Chuping, Perlis.

Dalam kita rasakan negara kita bercuaca panas, namun ada lagi tempat yang mencatatkan rekod suhu tertinggi berbanding di Chuping. Berikut adalah 10 tempat paling panas di muka bumi.

Sehingga sekarang Death Valley memegang rekod untuk suhu terpanas di dunia yang pernah direkodkan dalam sejarah. Lembah padang pasir yang luas ini telah mencapai suhu 56.7 darjah celcius pada musim panas tahun 1913 yang tentunya akan menjejaskan kehidupan manusia di situ.

Suhu purata pada masa kini mencapai 47 darjah celcius pada musim panas dan ia merupakan kawasan paling kering di Amerika Syarikat.

Aziziyah yang terletak 25 kilometer di selatan Tripoli pernah mendapat gelaran tempat paling panas di bumi. Kejadian itu berlaku pada tahun 1922 di mana suhu yang dicatatkan sebagai 58 darjah celcius.

Walau bagaimanapun, pada tahun 2012 gelaran suhu terpanas telah ditarik balik apabila para ahli meteorologi menyatakan bahawa rekod itu tidak sah kerana terdapat beberapa percanggahan data termasuk juga orang yang mencatatkan suhu tersebut langsung tidak berpengalaman.

Sehingga sekarang bandar ini masih kerap mengalami suhu melebihi 48 darjah celcius dalam pertengahan musim panas.

Kawasan hidrotermal yang mempunyai lembah garam, air panas berasid dan gas geyser ini mempunyai suhu purata harian maksimum 41 darjah celius yang dicatat pada tahun 1960 hingga 1966. Angka-angka suhu yang semakin meningkat itu bererti ia mempunyai purata suhu yang tertinggi di mana-mana tempat yang didiami di muka bumi ini.

Sepanjang tahun hujan tidak kelihatan di Wadi Halfa iaitu bandar panas yang terletak di pinggir Tasik Nubia di Sudan. Jun adalah bulan yang paling panas dengan purata suhu tertinggi iaitu sebanyak 41 darjah celcius. Suhu paling panas yang pernah direkodkan ialah pada kadar 53 darjah celcius pada bulan April tahun 1967.

Dataran padang pasir ini mempunyai suhu tanah terpanas di muka bumi. Pengukuran satelit yang diambil antara tahun 2003 dan 2009 mendapati bahawa kejutan suhu maksimum sebanyak 70.7 darjah. Tidak perlu dikatakan apa-apa mengenainya kerana rantau ini tidak berpenghuni.

Tirat Zvi bandar haram yang mencatat rekod suhu terpanas di Asia pada bulan Jun 1942 iaitu dengan bacaan suhu sebanyak 54 darjah celcius. Rekod itu telah dipersoalkan oleh Christopher C Burt iaitu salah seorang penyiasat ke atas rekod dunia Aziziyah yang tidak disahkan sekarang.

Dia mendakwa bahawa bacaan termometer itu tidak dibaca dengan tepat dan seharusnya ia dibaca pada suhu 53 darjah celcius. Pada tahun yang sama juga suhu ia mencecah paras tertinggi pada tahap 37 darjah celcius sahaja.

Bandar ini terletak di pinggir selatan Sahara walaupun pada musim sejuk ia tetap mencatat suhu yang panas sehingga mencapai paras purata purata 30 darjah pada bulan Januari. Suhu terpanas yang pernah direkodkan adalah di Timbuktu ini adalah 49 darjah celcius.

Pekan gurun ini terkenal dengan buah kurma yang berkualiti. Ia amat jelas merekodkan suhu purata sekitar 40 darjah celcius ke atas pada musim panas. Suhu tertinggi yang pernah direkodkan adalah sebanyak 55 darjah celcius.

Ghadames adalah suatu oasis iaitu kawasan lapang di tengah-tengah padang pasir yang kini telah diisytiharkan sebagai sebuah Tapak Warisan Dunia Unesco disebabkan terdapat pondok atau rumah yang mempunyai simbol ikonik kerana ia diperbuat daripada lumpur. Walaupun dibuat dengan menggunakan lumpur tetapi ia telah membantu melindungi 7,000 penduduk dari cuaca panas yang terik. Dikenali juga sebagai "mutiara padang pasir", ia mencapai purata tertinggi 40 darjah celcius dan suhu 55 darjah celcius pernah dicatatkan.

Bandar ini merekodkan indeks haba kedua tertinggi. Indeks haba ini menggabungkan suhu udara dan kelembapan relatif. Bandar-e Mahshahr mencatatkan indeks haba sebanyak 74 darjah celcius pada bulan Julai 2015. Manakala suhu rekod terpanas yang pernah direkodkan di Bandar e-Mahshahr Iran adalah pada sekitar 51 darjah celcius.


Evgeniy Bogachev : Hacker Paling Dikehendaki Dunia Yang Mencipta Virus Zeus

Pada 11 Oktober 2006, seorang pengguna yang menggunakan nama samaran "fliime" memuatnaik mesej di online forum Techsupportguy.com memohon bantuan sesiapa yang boleh menganalisa kod misteri yang dijumpainya dalam komputer adik perempuannya.

Kod itu sebenarnya adalah malware jahat yang merakam setiap huruf yang ditaip, namun pengguna tidak menyedari akan kehadiran malware itu kerana ia tidak menjejaskan dan memperlahankan sistem komputer.

Virus yang dikenali sebagai Zeus ini sangat efektif sehinggakan ia dapat mencuri lebih banyak kata laluan dalam masa beberapa jam berbanding malware lain yang memerlukan masa beberapa minggu. Ia juga boleh menyembunyikan dirinya daripada dikesan antivirus.

Disebabkan terlalu banyak komputer dijangkiti malware ini, ia telah menghasilkan botnet (rangkaian komputer peribadi yang dijangkiti malware dan dikawal secara berkumpulan tanpa pengetahuan pemilik, untuk tujuan jahat seperti hantar mesej spam).

Pakar sekuriti tidak mengetahui jumlah komputer yang dijangkiti kerana virus ini tidak dapat dikesan, dan ia menjadi semakin teruk apabila Apple melancarkan iPhone pada tahun 2007 di mana orang ramai mula mendapat e-mel latarbelakang iPhone percuma.

Ia sebenarnya adalah variasi baru virus ZeuS, namun ia lebih berbahaya daripada yang sebelum ini kerana penggodam boleh log masuk ke dalam bank komersial dan memindahkan jumlah yang sangat banyak tanpa dikesan.

Pada Jun 2009, syarikat sekuriti Prevy telah mendapati bahawa 74,000 akaun FTP telah dikompromikan oleh virus ini di laman sesawang syarikat-syarikat seperti Bank of America, NASA, Monster.com, ABC, Oracle, Play.com, Cisco, Amazon dan BusinessWeek. Virus ini menipu mangsa dengan mengatakan bahawa komputer mangsa mempunyai virus tetapi ia hanyalah helah supaya mangsa tertipu.

4 tahun selepas virus ini dilancarkan iaitu tahun 2010, malware ini telah berjaya dikesan namun dianggarkan RM428 juta telah berjaya dicuri menggunakan ZueS. Sehingga kini Virus ZeuS masih berleluasa sehingga kini dan menjangkiti komputer.

Apa yang unikya, individu yang menghasilkan virus ini tidak melakukan godaman, tetapi beliau menggunakan orang tengah untuk menjual malware ini kepada pihak ketiga sebagai contoh, sindiket jenayah dan mereka ini yang melakukan aktiviti godaman. Penggodam ini kemudiannya menawarkan bantuan bagi mendapatkan wang.

Ketika itu, penulis kod virus Zues kerap menukar nama samarannya termasuklah A-Z, Monstr, Slavik, Pollingsoon, Umbro dan Lucky 1235. Ini adalah bagi mengelakkan dirinya daripada dikesan pihak berkuasa. Namun, pada Jun 2014, 8 tahun selepas virus ini berleluasa, identiti sebenar beliau telah diketahui umum apabila pihak FBI mengumumkan pencarian terhadap seorang warga Rusia, Evgeniy Mikhailovich Bogachev, 34 tahun.

Identiti beliau diketahui bukanlah disebabkan kesilapan pada kod virus beliau tetapi telah diserahkan kepada pihak berkuasa oleh individu yang mengenali beliau. Sehingga kini Evgeniy Mikhailovich Bogachev masih belum berjaya diberkas dan FBI telah menawarkan hadiah RM17 juta bagi sesiapa yang memberi maklumat yang dapat membantu menangkap beliau.

Dianggarkan secara keseluruhan, beratus-ratus juta telah berjaya dicuri melalui virus ini dan menyebabkan kerosakan sehingga berbillion-billion ringgit.

Walaupun menjadi orang paling dikehendaki oleh FBI dan ancaman terbesar kepada sistem perbankan Amerika, Evgeniy dianggap sebagai hero di tanah airnya, Rusia. Disebabkan jenayah siber yang dilakukan beliau, pihak kerajaan Amerika Syarikat meminta kerajaan Rusia untuk menahan Evgeniy, tetapi sebaliknya yang dilakukan apabila beliau direkrut oleh kerajaan Rusia.

Evgeniy yang tinggal di Anapa, Rusia mempunyai minat terhadap bot dan apabila beliau tidak berlayar, beliau akan mengawal berjuta-juta komputer di seluruh dunia yang membolehkan agensi perisikan Rusia merisik kandungan komputer setiap individu. Menurut FBI, beliau juga mampu untuk mencuri berjuta-juta wang daripada bank akaun tanpa disedari, yang mana sebahagiannya daripada bank di Amerika Syarikat.


Sejarah Arya Permana Sebagai Kanak-Kanak Paling Gemuk Di Dunia

Arya Permana, seorang kanak-kanak berusia 11 tahun dari Karawang, Jawa Barat, Indonesia digelar sebagai kanak-kanak paling gemuk didunia dengan berat 190 kilogram.

Arya dilahirkan dengan berat badan yang normal iaitu 3.2 kilogram, dan mula membesar dengan cepat ketika berusia 2 tahun. Ibu bapa Arya, Ade dan Rokayah Somantri yang belum sedar mengenai ketidaknormalan anak mereka itu berasa gembira kerana Arya membesar dengan "sihat".

Namun beratnya semakin bertambah dengan sangat cepat bermula tahun 2014. Beliau menjadi tersangat gemuk disebabkan oleh pemakanan yang tidak terkawal termasuk 5 hidangan setiap hari.

Satu hidangan yang biasa dimakan oleh Arya mampu untuk mengenyangkan 2 orang dewasa, yang terdiri daripada nasi, ikan, daging, sup sayur dan tempe. Dan hidangan ini dimakan sebanyak 5 kali sehari.

Berat Arya bersamaan dengan berat 6 orang kanak-kanak sebaya dengannya, dan kanak-kanak ini sukar untuk berjalan lebih daripada 5 minit. Disebabkan saiz badan yang terlalu besar juga membuatkan ibu bapanya tidak dapat mencari pakaian sesuai untuknya yang membuatkan Arya hanya memakai kain pelikat.

Menurut ibu kanak-kanak ini, Arya terlalu kerap berasa lapar dan makan dengan jumlah yang banyak. Arya juga kerap mengeluh kepenatan dan sesak nafas. Beliau hanya makan dan tidur, dan jika tidak melakukan kedua-dua aktiviti itu, Arya akan masuk ke dalam tab mandi dan berendam untuk beberapa jam.

"Tak ada perasaan yang lebih menyakitkan daripada melihat anak sendiri terseksa. Arya tidak dapat ke sekolah kerana tak mampu berjalan sendiri dan perlukan bantuan saya setiap saat," jelas Rokayah.

Arya hanya boleh berjalan beberapa langkah dan kemudiannya hilang keseimbangan. Ibu Arya sangat berharap untuk melihat anaknya itu ke sekolah dan bermain bersama-sama rakan di kawasan perumahan mereka.

Pada awal tahun 2016, akibat berat badan yang keterlaluan menyebabkan timbulnya masalah kesihatan yang menghalang Arya daripada ke sekolah. Setelah keadaan menjadi bertambah teruk, doktor menasihatkan ibu bapa Arya supaya anak mereka menjalankan pembedahan segera, atau berhadapan dengan risiko kematian.

Ade yang membawa anaknya ke hospital namun diberitahu doktor mereka tidak menjumpai apa-apa yang tidak normal terhadap tumbesaran Arya dan meminta supaya Ade membawa anaknya ke hospital yang lebih baik. Ade yang bekerja sebagai seorang petani dengan gaji RM770 sebulan berkata beliau telah mencuba sedaya upaya merawat anaknya itu namun tidak lagi mampu.

"Wang yang saya ada tak mencukupi untuk memenuhi selera Arya, namun saya meminjam wang supaya anak saya dapat makan. Takkan saya nak biarkan dia kelaparan. Namun sekarang saya sudah letih dan tak mampu membayar hospital yang lebih baik," jelas Ade.

Namun, pada awal tahun 2017, Arya Permana telah menjalani satu pembedahan yang mengeluarkan sebahagian besar daripada perutnya yang menjadikan perutnya lebih kecil supaya selera makan Arya berkurangan dan berasa kenyang lebih lama.

Para doktor menganggap kes ini sebagai salah satu kes obesiti yang paling rumit di dunia dan jika tidak dikawal, boleh mengundang maut. Namun hanya sebulan selepas pembedahan tersebut, berat Arya telah turun sebanyak 31 kilogram, dan dijangkakan beratnya akan turun sehingga 100kg dalam masa setahun.

Menurut sumber, sebelum pembedahan dilakukan, pemakanan harian masih sangat teruk walaupun telah mendapat campur tangan daripada doktor. Ibu bapanya yang tidak sedar akan risiko yang sangat bahaya masih juga memberi Arya makan makanan seperti ayam goreng, nasi, mee, aiskrim coklat, kari berminyak, snek tinggi kolestrol seperti ikan bilis masin dan telur rebus.

Perjalanan Arya yang masih jauh tetapi beliau sudah mempunyai perancangan untuk mengurangkan beratnya.

"Saya mahu bermain bersama kawan-kawan dalam kolam renang, bermain bola sepak dan menunggang basikal," jelas Arya.


Pengalaman Saya Beri Bantuan Di Kem Pelarian Perancis Selama Sebulan

Sambungan daripada BAHAGIAN 1 : Pemuda Malaysia Ini Kongsi Pengalaman 4 Minggu Hidup Di Kem Pelarian Perancis - Bahagian 1

Pelarian-pelarian sedang beratur di hadapan Kitchen in Calais untuk mengambil makanan

Walaupun terdapat beberapa lagi dapur yang membantu, tetapi dapur ini satu-satunya yang dipercayai oleh pelarian-pelarian Islam akan kesuciannya. Pernah diceritakan ketika beratur mengambil makanan, pelarian-pelarian ini bersembang antara satu sama lain, dengan bertanya, "Di manakah saudara-saudara Islam kita yang lain?". Pastinya mereka sangat mengharapkan bantuan daripada kita, namun ada di antara kita yang langsung tak ambil tahu.

Sabar menunggu giliran untuk mendapatkan makanan panas di kala cuaca yang sangat sejuk

Wajah suram seorang pelarian ketika diberikan sandwich untuk makan tengahari

Ketika sedang sibuk mencedok nasi, hati aku tergerak untuk melihat wajah-wajah kelaparan yang sedang beratur mengambil makanan. Aku cuba menjenguk. Terdapat pelbagai raut wajah. Ada yang senyum, ada yang kelihatan sangat lapar.

Tetapi berdasarkan pengalaman aku, apa yang paling membuatkan hati aku tak sanggup untuk terus melihat adalah apabila melihat reaksi mereka ketika melihat makanan yang diberikan hanyalah nasi dan kari kentang atau dal. Muka mereka seakan-akan hampa membuatkan hati aku sedih.

Makanan yang biasanya disediakan untuk pelarian-pelarian. Nasi, dan gulai ubi.

Kalau aku hari-hari makan macam tu, aku pun tak lalu. Tiada ayam atau daging. Kadang-kadang akan makan roti dan kari sahaja jika nasi habis. Makan sehari sekali, seolah-olah berpuasa, tetapi untuk jangka masa yang anda tak tahu sampai bila.

Dengar macam mewah, tetapi makanan sesedap itu hanya akan disediakan jika mampu, dan hanya makan daging ketika Hari Raya Aidiladha sahaja. Kitchen in Calais mendapat bantuan derma dan bahan mentah daripada orang ramai.

Jika ada yang mendermakan ayam atau wang yang ada mampu untuk membeli ayam, maka mereka akan makan ayam. Tetapi jika tidak mampu, apa yang ada itulah yang akan dimasak. Dan sebelum ini jika Hari Raya Korban bagi aku hanyalah solat dan sembelih lembu, tapi tidak disini.

Walaupun aku tidak sempat merayakannya di sini, namun aku dapat melihat kesan hari raya korban kepada pelarian-pelarian ini, iaitu mereka dapat makan daging. Sebanyak 3,000 kilogram daging korban diterima daripada England dan Perancis oleh dapur. Terlalu banyak daging sehinggakan ia mampu bertahan untuk 6 minggu.

Terpancar kegembiraan di wajah-wajah mereka jika melihatkan pinggan plastik yang diberikan berisi nasi dan daging. Kerana terlalu lapar, ada yang beratur dua kali, jika ada rezeki, dapatlah makan kali kedua.

Walaupun makan nasi briyani daging namun saiz daging yang mereka dapat amat kecil

Barulah aku sedar akan nilai daging korban tersebut yang mana sebelum ini hanyalah seperti daging-daging biasa bagi aku. Bagi mereka, sesuatu yang tidak ternilai.

Tugas aku ketika edar makanan adalah cedok nasi. Memang mencabar, bukan sebab susah, sebab kena adil. Lebih-lebih lagi kalau nasi briani. Nama saja nasi briani daging, tapi ada yang dapat nasi dan daging sebesar ibu jari.

Kadang-kadang tak dapat langsung daging, sebab daging hancur. Cedok nasi kena laju, jadi memang tak dapat nak buat apa kalau ter-miss daging. Ikutkan hati nak letak nasi banyak, tapi nanti ada pula yang tak makan. Memang menguji emosi.

Lebih kurang satu jam sehingga 2 jam diperlukan untuk memberikan makanan. Jika azan berkumandang, kami akan berhenti dan sambung edarkan makanan selepas solat maghrib. Masjid Umar, terletak betul bersebelahan dapur, jadi ia amat mudah bagi kami.

Setelah habis segala makanan, kami mula mengemas. Beberapa tugas diberikan termasuklah mencuci periuk-periuk dan juga mop lantai. Sesudah itu, kami akan makan malam bersama-sama berlantaikan tikar mengkuang. Segala penat lelah bekerja terubat mengingatkan mereka di luar sana mempunyai sesuatu untuk melapik perut.

Setelah makan malam, waktu tidur pun tiba. Untuk beberapa 2 minggu, aku tidur di dalam karavan. Bila letih bekerja, letak kepala saja terus terlelap. Antara tidur paling nikmat aku penah rasa adalah di kem ini. Ada hikmahnya.

Azan subuh mengejutkan kami. Aku dan rakan-rakan bangun untuk mengambil wudhu. Cuaca yang sangat sejuk terasa hingga ke tulang. Setiap titik air yang mengenai tubuh membuatkan aku menggigil. Bila basuh kaki, terus rasa macam beku. Tersangat sangat sejuk.

Kami terus melangkah keluar ke masjid. Tidak menjangkakan jemaah akan seramai itu, membuatkan aku terkejut. Walaupun dengan cuaca yang sangat sejuk, dan mereka yang hidup dalam keadaan serba daif, masih mampu melangkahkan kaki dan hati mereka untuk solat subuh berjemaah di masjid.

Sesungguhnya tawakkal mereka kepada Allah sangatlah tinggi. Aku yang hidup di rumah yang boleh dikatakan selesa dan serba cukup pun sukar untuk melangkah ke masjid. Ia membuatkan aku berasa malu. Bukan sahaja solat subuh, setiap waktu solat masjid ini akan penuh dengan jemaah. Lebih penuh daripada masjid di tempat kita yang aman dan cukup segalanya.

Menjelang waktu Maghrib, Masjid Umar akan penuh sehingga ada yang terpaksa menunggu

Sebelum adanya masjid, berlaku satu pergaduhan di kem ini yang agak teruk. Tetapi selepas itu, masjid didirikan dan impaknya kepada masyarakat di sini amatlah besar. Ada yang menangis mendengar laungan azan selepas bertahun tidak mendengarnya. Dan boleh dilihat suasana di dalam kem pelarian ini semakin harmoni. Mungkin kerana rahmat dan hikmah solat berjemaah bersama-sama.

Selesai solat subuh, kami kembali ke bilik. Sempat untuk tidur sekejap sebelum bangun semula untuk memulakan tugas. Jam 9 atau 10, kami memulakan kerja-kerja menyediakan bahan memasak. Sebagai contoh, memotong ayam atau daging, mengupas bawang, serta menyediakan sayuran.

Persediaan ini dengar macam mudah tetapi mengambil masa beberapa jam. Dahulunya ketika tiada mesin-mesin canggih, sukarelawan perlu menggunakan cara manual. Bayangkan mengupas ubi kentang saja mengambil masa 4 jam.

Aku dan Razif memotong ayam menjadi ketulan kecil untuk dimasak kari

Proses memasak nasi dan kari dimulakan lebih kurang jam 12 atau 1 tengahari. Rutin seharian kami hampir sama bermula dari 9 atau 10 pagi sehinggalah semuanya selesai jam 9.30 malam. Dan keesokan harinya, ulang. Memang terasa penat badan, namun apabila memikirkan tenaga yang dikeluarkan dapat mengisi perut yang lapar di luar sana, penat itu terbalas.

Solehudin memecahkan hampir 300 biji telur untuk dimasak scrambled egg

Jika ada penderma dari serata dunia datang untuk memberikan barang dapur, kami akan melayan mereka. Antara barang-barang yang didermakan adalah beras, tomato, kentang, sayuran dan banyak lagi. Pernah sekali beras didermakan sebanyak 3 tan dan ubi kentang sebanyak 2 tan.Kagum aku melihat keprihatinan warga dunia membantu mereka yang dalam kesusahan. Membuktikan sifat kemanusiaan masih belum pupus.

Pertama kali melihat ubi kentang sebanyak ini dalam hidup aku. Lebih daripada 2,000 kilogram didermakan

Tetapi apa yang agak terpukau dan kenangan melekat dalam hati aku adalah mengenai beberapa orang sukarelawan tetap yang akan datang setiap minggu membawa barang derma. Yang pertama adalah Frankie, yang berasal dari Belgium.

Dengan umur melebihi 50 tahun (kalau tak silap), dan dengan kakinya yang seperti tidak stabil, beliau akan datang setiap minggu, merentasi sempadan negara, dari Belgium ke Perancis, membawa roti hasil kutipan yang dibuatnya. Beliau tidak pernah terlepas untuk datang setiap minggu, selama berbulan lamanya, sehinggalah kem itu ditutup. Ia membuatkan aku berasa sangat kagum dan malu.

Walaupun berbeza agama dan kepercayaan, dan ketika orang lain prejudis terhadap Islam, Frankie tidak pernah terlepas untuk datang membantu. Sebelum ini Frankie membantu kem tersebut dengan mengutip sampah di kawasan persekitaran supaya sentiasa bersih. Sanggupkah anda membantu seperti itu? Hebat betul Frankie ni.

SAMBUNG BAHAGIAN 3 : Pemuda Malaysia Ini Kongsi Pengalaman 4 Minggu Hidup Di Kem Pelarian Perancis - Bahagian 3


8 Gambar Yang Diambil Di Bandar Besar Seluruh Dunia Buat Kali Pertama

Mengambil gambar adalah antara salah satu cara untuk merekodkan peristiwa atau kenangan untuk dilihat kembali pada masa hadapan. Ia merupakan sesuatu yang sangat berharga kerana masa yang berlalu tak mungkin dapat kita lalui semula.

Peredaran zaman yang semakin pantas membuatkan sesuatu bandar berubah dalam sekelip mata. iluminasi.com ingin berkongsi 8 gambar yang diambil buat kali pertama di bandar-bandar terkenal di seluruh dunia.

Gambar panorama di Tokyo ini telah diambil sama ada pada tahun 1865 atau 1866 yang mana ketika ini ia dikenali sebagai Edo, bukannya Tokyo. Jurugambar ini, yang berdarah Itali-British, Felice Beato mengambil gambar ini dari atas sebuah bukit sederhana tinggi yang dikenali sebagai Atagoyama yang merupakan tapak Minato Ward di Tokyo kini.

Gambar di bandar Boston ini telah diambil oleh James Wallace Black pada tahun 1860. Ia bukan sahaja gambar yang tertua di bandar ini malah gambar pertama di dunia yang diambil daripada pandangan atas setinggi 2,000 kaki dari paras laut.

Gambar ini diambil daripada belon udara panas yang mana ketika ini pencipta kapal terbang, Wright bersaudara masih belum lahir, dan sekarang disimpan di New York Metropolitan Museum of Art.

Gambar ini diambil pada awal 1840-an yang menunjukkan pemandangan yang sangat popular di London, diambil dari Gracechurch Street merentasi Fish Street Hill menuju ke Monument. Gambar ini merupakan hasil antara dua jurugambar, iaitu Antoine Claudet (anak murid Daguerre - pencipta daguerreotype) atau Richard Beard yang mempunyai studio berdekatan dengan Monument. Hanya 3 gambar sahaja yang masih ada dari era ini.

Gambar terawal yang direkodkan di bandar Jerusalem adalah pada tahun 1844 yang merupakan hasil daripada jurugambar Perancis, Joseph-Philibert Girault de Prangey. Beliau mengembara di antara tahun 1843 hingga 1844 ke Italy, Timur Tengah dan negara timur Mediteranean.

Kelihatan Masjid Al-Aqsa berdiri teguh di dalam gambar ini, dan gambar ini hanya ditemui pada tahun 1920 di sebuah bilik stor di rumah jurugambar ini sendiri.

Gambar ini merupakan gambar Mint Building yang diambil oleh jurugambar Robert Hunt pada tahun 1855. Bangunan yang terletak di Macquarie Street ini adalah bangunan awam tertua di Sydney Central Business District yang dibina pada 1811. Sehingga kini gambar ini kekal sebagai gambar outdoor negeri New South Wales yang masih bertahan.

Sangat berbeza dengan New York pada hari ini, namun bandar Manhattan bukanlah sentiasa merupakan hutan kongkrit seperti sekarang. Gambar yang diambil pada tahun 1848 ini merupakan tapak Upper West Side (di antara Central Park dan Hudson River) yang ada sekarang di New York.

Gambar menunjukkan sebuah rumah ladang terletak di atas sebuah bukit manakala Broadway (teater Broadway) pula yang merupakan sebuah jalan yang tak diturap dahulunya, berada di bahagian bawah. Jalan tersebut kemungkinan besar adalah Bloomingdale Road yang menjadi Broadway pada tahun 1899.

Gambar ini telah terjual dalam satu majlis lelongan beberapa tahun lalu dengan harga RM267,500.

Gambar pertama diambil di Paris adalah gambar Boulevard du Temple pada tahun 1883. Gambar ini diambil oleh pencipta proses fotografi "dageurreotype" sendiri, iaitu Louis Dageurre. Terdapat beberapa orang ketika gambar ini diambil tetapi mereka sedang berjalan atau menaiki gerabak dan disebabkan mereka sedang bergerak, jadi tidak kelihatan dalam gambar ini.

Kelihatan kelibat individu di bahagian bawah kiri yang berdiri agak lama yang membuatkan beliau berada dalam gambar ini, dan merupakan orang pertama di ambil gambar.

Gambar pertama di bandar Toronto ini telah diambil oleh seorang jurugambar pada tahun 1856 dengan berdiri di atas bumbung sebuah hotel di King Street dan York Street. Gambar ini dikatakan telah diambil untuk digunakan sebagai cadangan untuk menjadikan Toronto sebagai ibu negeri Kanada.

Gambar panorama ini bermula daripada penjuru barat King Street dan bergerak mengikut arah jam.


Ini Bagaimana Pengurup Wang Selalu Menipu Pelancong

Bali sememangnya terkenal sebagai sebuah tempat pelancongan di seluruh dunia. Selain kawasannya yang cantik, ianya menjadi destinasi percutian pilihan orang Eropah dan Amerika kerana nilai wangnya yang rendah.

Dengan nilai rupiah yang begitu rendah, seorang pelancong boleh membuat tukaran mawatang EURO dan USD untuk mendapat berjuta-juta rupiah. Akibat daripada jumlah rupiah yang terlalu banyak, kebanyakan pelancong seringkali ditipu apabila membuat pertukaran.

Seorang pelancong bernama Cees van der Spek telah mengesan teknik penipuan ini dan telah mengambil keputusan untuk membawa kamera tersorok untuk merakamkan aktiviti penipuan ini. Rakaman ini kemudiannya dipaparkan dalam program bertajuk Oplichters. Bagaimanakan penipu ini menipu pelancong?

1. Setelah pelancong memberikan wang untuk ditukar, si penipu akan mengira wang rupiah di hadapan pelancong.

2. Apabila mengangkat wang rupiah yang diletakkan di atas meja, si penipu ini kemudiaannya akan menjatuhkan sebahagian wang rupiah tersebut. Akibatnya, wang yang diberi akan berkurangan!

3. Si penipu juga kadang kala bijak mengalihkan perhatian pelancong dengan berpura-pura tanya sekiranya mereka mempunyai wang kecil.

Menariknya, banyak tempat menukar wang yang membuat penipuan yang sama. Cees van der Spek telah pergi ke beberapa tempat tukaran wang untuk merakam aktiviti penipuan ini secara rahsia. Semuanya menggunakan teknik yang sama ia itu menjatuhkan sebahagian wang yang telah dikira.

Kami percaya teknik ini bukan sahaja popular di Bali, malah mungkin digunakan oleh penyedia servis tukaran wang di mana-mana negara selain Bali. Sekiranya anda ingin ke Bali atau di mana-mana sekalipun, pastikan anda mengira kembali wang yang diterima.

Paling bagus, kira di hadapan pihak yang memberi servis tukaran wang tersebut.


5 Pemimpin Dunia Yang Mempunyai Follower Instagram Terbanyak Di Dunia

Zaman canggih seperti sekarang sememangnya membuatkan kita semakin terdedah dengan dunia luar, lebih-lebih lagi melalui media sosial. Media sosial merupakan satu platform untuk kita melakukan pelbagai perkara, termasuklah untuk menyampaikan sesuatu mesej.

Media sosial yang dahulunya digunakan oleh penduduk bumi hanya untuk bersosial dan bertukar pendapat kini telah dibawa ke tengah dan digunakan oleh semua golongan masyarakat termasuklah pemimpin dunia.

iluminasi.com ingin berkongsi 5 pemimpin dunia yang mempunyai follower Instagram paling ramai di dunia.

Rania Al-Abdullah atau lebih dikenali dengan Queen Rania adalah isteri kepada Raja Jordan ketika ini iaitu Abdullah bin Hussein. Beliau merupakan ratu yang paling terkenal di dunia saat ini kerana kerja-kerja advokasi beliau berkenaan dengan pendidikan, kesihatan, pembangunan masyarakat, remaja, dialog antara budaya dan juga kewangan.

Beliau yang sangat gemar menggunakan media sosial membuatkan beliau bertambah terkenal, dan merupakan satu-satunya wanita dalam senarai ini. Dengan follower Instagram sebanyak 3.6 juta, beliau adalah ratu yang mempunyai follower Instagram terbanyak di atas muka bumi.

Bukanlah pemimpin atau presiden mana-mana negara, tetapi Pope Francis merupakan pemimpin dunia yang berada di tangga ke-4 yang mempunyai follower teramai di Instragram. Pope Francis merupakan Pope yang ke-266 dan merupakan ketua terkini bagi Gereja Katolik Roman serta pemerintah tertinggi di Vatican City.

Dengan usia beliau yang mencecah 80 tahun, beliau merupakan yang tertua dalam senarai ini. Follower beliau di Instagram adalah sebanyak 4,300,000 yang boleh dikatakan agak banyak bagi seseorang yang tidak memerintah mana-mana negara. Sejumlah 434 post dimuatnaik oleh Pope Francis dan tiada mana-mana akaun yang diikuti beliau.

Joko Widodo merupakan datuk bandar Surakarta sejak tahun 2005 sehingga 2012 dan kemudian menjadi datuk bandar Jakarta bermula tahun 2012 sehingga 2014. Pada Oktober 2014, Joko Widodo diangkat menjadi presiden Indonesia yang merupakan presiden ke-7 republik itu. Beliau juga merupakan satu-satunya presiden yang tidak mempunyai jawatan tinggi dalam politik dan juga latar belakang ketenteraan.

Berada di tangga ke-3 pemimpin dunia yang mempunyai follower teramai di Instagram dengan jumlah follower sebanyak 5 juta, Joko Widodo langsung tidak mengikut mana-mana akaun Instagram. Beliau mempunyai jumlah post sebanyak 500. Dianggarkan purata likes yang diterima Joko Widodo adalah sebanyak 150,000 bagi setiap post.

Populasi Indonesia pada tahun 2017 adalah sebanyak 263.51 juta dan dengan membuat andaian kesemua follower Instagramnya adalah rakyat Indonesia, sebanyak 1.9% sahaja yang mengikuti akaun Instagramnya.

Pemimpin yang menjadi sangat terkenal baru-baru ini, dan juga yang baru mengambil tampuk kepimpinan kerajaan Amerika Syarikat daripada Presiden Barrack Obama, iaitu Donal Trump. Beliau yang berumur 71 tahun merupakan presiden Amerika Syarikat ke-45.

Pemimpin yang penuh kontroversi ini menduduki tangga kedua dengan follower Instagram sebanyak 7.2 juta. Dengan 2,195 posts keseluruhannya, purata likes yang diterima oleh Donald Trump bagi setiap post dianggarkan sebanyak 90,000 hingga ke 100,000 likes dan bagi purata comment pula dianggarkan sebanyak 2,500.

Peratusan follower Donald Trump relatif kepada populasi Amerika Syarikat adalah sebanyak 2.23% jika kita membuat andaian 100% daripada follower beliauadalah merupakan rakyat Amerika Syarikat.

Perdana Menteri India adalah pemimpin dunia yang mempunyai follower di Instragram terbanyak dengan 8.8 juta, melebihi pencabar terdekat Donald Trump dengan berkelebihan 1.6 juta. Beliau merupakan perdana menteri India ke-14 dalam sejarah yang mula bertugas sejak Mei 2014.

Kebanyakan gambar yang dimuat naik oleh Narendra ke laman Instgram mendapat reaksi yang agak tinggi dengan likes tertinggi adalah 800,000 dan hampir 5,000 comment. Ketika artikel ini ditulis, Narendra mempunyai 133 posts di Instagramnya. Lebih menarik Narendra tidak mengikuti sesiapa di laman Instagramnya.

Dengan populasi rakyat India yang merupakan populasi kedua terbesar di dunia iaitu sebanyak 1,326,572,000 orang, dan jika kita membuat andaian 100% daripada 8.8 juta tersebut adalah rakyat India, ia bermakna peratusan rakyat India yang mengikuti Instagram Narendra adalah sebanyak 0.66% peratus sahaja!

Kemungkinan pemimpin tertinggi China, Li Keqiang akan mempunyai pengikut Instagram terbanyak jika Instagram tak diharamkan dan disekat di negara itu. Dan DS Najib Razak? Beliau mempunyai 305,000 followers.


Lelaki Buta Huruf Ini Rangkul Johan Dalam Pertandingan Inovasi Antarabangsa

Usaha tangga kejayaan. Pasti anda kerap mendengar pepatah ini. Walaupun ia agak cliche, namun tak ada siapa dapat nafikan kebenarannya. Itu yang dipegang oleh Mohd Lutfi Bin Suhaimi, yang dahulunya agak terbelakang dalam pelajaran, tetapi berkat kegigihan dan ketekunannya, beliau telah membawa dan membanggakan nama Malaysia di mata dunia.

Mohd Lutfi adalah seorang anak jati Kedah yang merupakan graduan Universiti Tun Hussein Onn yang telah menamatkan pelajarannya dalam bidang kejuruteraan mekanikal di peringkat Ijazah Sarjana Muda pada tahun 2015 ketika berusia 28 tahun. Walaupun berjaya menamatkan pendidikan di tahap tinggi, namun apa yang dilalui anak muda ini bukanlah sesuatu yang mudah kerana beliau dahulunya sangat perlahan dalam pelajaran berbanding kanak-kanak lain.

Ketika di peringkat sekolah rendah, beliau mengalami masalah pembelajaran yang agak teruk dan mengalami kesukaran untuk membaca. Ketika murid-murid lain sudah ke hadapan, Lutfi masih di belakang dan beliau mengambil masa sehingga darjah 5 untuk mula membaca, seolah-olah tiada harapan baginya dalam pelajaran.

Pelbagai masalah pembelajaran lain dihadapi Lutfi dan disebabkan itu, ia membuatkan beliau seperti tidak berminat untuk belajar. Oleh itu, keputusan beliau dalam UPSR tidak begitu memberangsangkan.

Memasuki sekolah menengah, Lutfi yang merupakan anak ke-2 sudah mula membantu ibu bapanya dalam perniagaan mereka bagi menyara keluarganya yang besar terdiri daripada 11 orang adik beradik. Walaupun agak perlahan dalam pelajaran, beliau dikurniakan naluri kemahiran teknikal dan lebih mudah mempelajari perkara praktikal.

Semasa membantu bapanya, Lutfi mempelajari dengan sendiri cara bertukang dan kemahiran elektrik serta elektronik. Bakat semulajadi ini diwarisi oleh Lutfi melalui bapanya, Suhaimi Ahmad

Membantu bapanya di bengkel sehingga lewat pagi adalah perkara biasa dan menjadi rutin harian. Malam sebelum peperiksaan Sijil Pelajaran Malaysia, Lutfi masih berada di tapak kerja bagi menyiapkan tugasannya di mana remaja-remaja lain sudah tidur untuk menghadapi peperiksaan keesokan hari. Namun, berkat membantu keluarga, Lutfi masih mampu mendapat keputusan SPM lulus dengan 1A.

Pada tahun 2005, beliau diterima masuk ke UiTM Arau dalam kursus kejuruteraan awam. Namun disebabkan tiada siapa yang membantu kerja-kerja di bengkel bapaya, Lutfi memilih untuk menyambung pelajaran di Politeknik Sultan Abdul Halim Mu'adzam Shah, Jitra kerana jarak yang lebih dekat dan boleh berulang alik.

Selama tiga tahun mengikuti kursus diploma kejuruteraan mekanikal itu, beliau yang tinggal di Alor Setar berulang alik setiap hari ke kelas sejauh 50 kilometer yang membolehkan beliau kerja di bengkel, seperti yang dilakukannya ketika zaman sekolah. Kesukaran mendapat tenaga kerja yang mahir membuatkan beliau sentiasa diperlukan di bengkel bapanya.

Tekad untuk mengubah nasib keluarga, kali ini Lutfi berusaha gigih walaupun mempunyai tanggungjawab berat di bahunya. Berkat kegigihan dan pengorbanan terhadap keluarga serta minat dalam bidang kejuruteraan, telah membuahkan hasil apabila beliau mencapai keputusan yang cemerlang iaitu dengan CGPA 3.47.

Selepas menamatkan pelajaran di peringkat diploma pada tahun 2008, Lutfi yang ingin menyambung pelajaran ke peringkat lebih tinggi terpaksa melupakan hasratnya kerana masih terpaksa membantu perniagaan bapanya. Niat dihati untuk menyambung di peringkat ijazah sarjana muda tidak pernah hilang.

Setelah beberapa tahun bekerja di bengkel bapanya, akhirnya peluang beliau untuk menyambungkan pelajaran tiba. Lutfi diterima masuk ke Universiti Tun Hussein Onn dalam bidang kejuruteraan mekanikal. Di sinilah tempatnya beliau mempelajari bidang kejuruteraan dengan lebih mendalam dan mempratikkan segala kemahiran yang beliau perolehi ketika bekerja bersama bapanya. Beliau juga mendapat tajaan biasiswa penuh oleh JPA.

Lutfi yang berusia lebih tua daripada rakan sekuliahnya tidak pernah berasa malu dan membuatkan beliau lebih bersemangat. Beliau juga pernah bekerja sebagai pemetik buah di Australia selama 2 bulan pada tahun terakhir ijazahnya kerana ingin menampung pembelanjaan projek tahun akhir yang mahal. Dan pada tahun 2014, iaitu tahun terakhir beliau di universiti, Lutfi dan rakan-rakannya telah menyertai pertandingan MyInovasi 2014.

MyInovasi adalah pertandingan rekacipta yang dianjurkan oleh Kementerian Pengajian Tinggi bagi menanam kreativiti dan inovasi para pelajar serta mencungkil bakat terpendam yang ada. Ia juga akan membolehkan masyarakat dan industri mendapat manfaat daripada produk yang dipertandingkan.

Ia disertai oleh 1,250 kumpulan daripada pusat pengajian tinggi seluruh Malaysia iaitu Institusi Pengajian Tinggi Awam, Institusi Pengajian Tinggi Swasta, Politeknik, Kolej Komuniti dan Institut Latihan Guru.

Dengan bakat dan kemahiran yang ada pada Lutfi, beliau dan pasukannya telah mencipta Self-lifted Stand For Motorcycle Safety (SMARTS), iaitu tongkat automatik bagi motosikal yang dapat mengelakkan kemalangan akibat terlupa mengangkat tongkat motosikal.

Ciptaan mereka telah berjaya memenangi pertandingan itu di peringkat zon dan membawa nama UTHM melangkah ke peringkat nasional. Mereka membawa pulang wang tunai sebanyak RM5,000.

Di kemuncak pertandingan MyInovasi 2014 iaitu peringkat nasional yang diwakili oleh 50 pasukan pemenang peringkat zon tengah, utara, timur, selatan, Sabah, Sarawak, projek SMARTS diterajui Lutfi bersama kumpulan sekali lagi memenangi hati para juri dan projek dari UTHM ini telah dinobatkan sebagai Juara Keseluruhan dan membawa pulang wang tunai sebanyak RM50,000.

Setelah mengharumkan nama UTHM di peringkat nasional, projek Lutfi dan kumpulan telah dijemput untuk menyertai pameran rekacipta terkemuka di Asia iaitu International Invention and Innovation Exhibition (ITEX) ke-26 di KLCC pada Mei 2015 dan telah dianugerahkan pingat emas.

Tak cukup dengan itu, mereka sekali lagi dijemput untuk menyertai pameran rekacipta, tapi kali ini di Korea Selatan iaitu Seoul International Invention Fair (SIIF) pada November 2015. Seperti yang dijangka, ciptaan mereka telah diiktiraf di peringkat antarabangsa dan menerima pingat emas, sekaligus menaikkan nama Malaysia di persada dunia dalam bidang rekacipta.

Pencapaian yang memberangsangkan ini patut menjadi kebanggaan seluruh rakyat Malaysia. Siapa sangka sorang kanak-kanak yang dahulunya tidak tahu membaca dan dilihat seperti tidak mempunyai masa depan dalam bidang pelajaran, telah menjadi wakil seluruh pelajar di Malaysia dan berjaya mengharumkan nama Malaysia.

Sesungguhnya setiap kekurangan pada seseorang, pasti terselit kelebihan yang kita tidak ketahui. Sebaik-baik perancangan itu adalah daripada Dia. Kisah ini boleh dijadikan pedoman kepada ibu bapa agar tidak menghakimi setiap kekurangan yang ada pada anak-anak, sebaliknya melihat kelebihan dan bakat mereka serta dipupuk agar berkembang.

Ingat, tak semua di antara kita dilahirkan untuk menjadi doktor dan jurutera. Dan tak semua orang yang gagal, akan gagal selama-lamanya. Sesungguhnya tiada apa yang mustahil di dunia ini, jika kita mahukan sesuatu, kita pasti akan mengecapinya jika kita berusaha bersungguh-sungguh.


Bagaimana Orang Pekak Berfikir Sedangkan Tidak Kenal Percakapan?

Apatah lagi bila setiap orang yang mampu mendengar sebenarnya mempunyai satu monolog yang sentiasa berjalan dalam kepala kita, berbicara pada kita, memberi pendapat dan kadangkala seolah berbincang dengan kita, semuanya dalam bahasa yang kita tahu.

Jika seseorang itu tahu bahasa Melayu dan bahasa Inggeris, pasti suara dalam kepala kita akan berbicara dalam bahasa tersebut. Tapi persoalannya, bagaimana orang yang memang dilahirkan pekak dan bisu dari waktu lahir berfikir? Mereka yang memang tidak pernah mendengar, apakah cara mereka melakukan perbincangan sebegini dalam kepala mereka?

Untuk bermonolog dalam kepala atau mempunyai inner voice, seseorang itu mesti mengetahui sekurang-kurangnya satu jenis bentuk komunikasi - jadi orang yang dilahirkan pekak mampu berfikir dalam kepala mereka dengan menggambarkan bahasa isyarat yang mereka pelajari. Tanpa kemahiran tersebut, mereka sebenarnya tidak mampu menterjemahkan pemikiran mereka ke dalam sebarang bentuk.

Jika seseorang yang dilahirkan pekak dan bernasib baik mendapat latihan untuk bercakap disamping bahasa isyarat, dia akan mempunyai kebolehan untuk berfikir menggunakan kedua-dua bahasa yang dipelajarinya : bahasa isyarat dan bahasa pertuturannya.

Untuk menggambarkan bagaimana proses ini berlaku pada mereka - jika manusia yang mampu mendengar dan berkata-kata mempunyai suara yang sama dengan suara mereka bercakap ketika mereka berfikir, orang yang kurang upaya mampu melihat diri mereka sedang berkomunikasi balik kepada mereka dengan bahasa isyarat.

Jika dibandingkan dengan manusia yang tiada penglihatan, kecacatan pada pendengaran sebenarnya membataskan kemampuan mereka memproses bahasa dan apabila itu berlaku, otak mereka tidak dapat memproses pemikiran mereka kerana kekurangan 'cara hendak menterjemahkan pemikiran' itu. Otak memang memerlukan satu bentuk bahasa untuk menukarkan pemikiran kita sendiri kepada satu bentuk yang dapat kita fahamkan.

Kajian yang telah berlaku sekian lama juga membuktikan individu yang tidak mampu mendengar dan mampu berbahasa isyarat mempunyai kemahiran berfikir yang lebih baik berbanding mereka yang pekak tetapi diajar dan dilatih untuk bertutur dengan bahasa berbentuk lisan, tanpa mengetahui bahasa isyarat. Walaupun mereka mampu bertutur tetapi mereka tidak mampu mendengar dan ini membuatkan beberapa aktiviti otak mereka terganggu kerana otak mereka sendiri tidak dapat memproses pemikiran mereka.

Semua manusia memerlukan 'suara dalam kepala' atau 'inner voice' itu kerana suara itu membantu kita berfikir, termasuklah orang yang pekak.

Kini penekanan kepada pentingnya pembelajaran bahasa isyarat kepada orang yang tidak mampu mendengar, menunjukkan keperluan bahas isyarat diajar terlebih dahulu bagi membantu mereka mempunyai otak yang mampu memproses bahasa isyarat tersebut dalam bentuk visual kepada otak mereka sendiri.

Selepas itu, barulah individu tersebut akan diajarkan bahasa pertuturan selepas mereka mampu berfikir, memvisualisasikan pemikiran dan mempunyai pemikiran yang mampu berkomunikasi dalam fikiran mereka.

Itulah jawapannya bagaimana orang pekak boleh mempunyai monolog dalam kepala atau inner voice. Cara mereka sedikit berbeza tetapi tanpa kemahiran berbahasa, otak tidak mampu memproses pemikiran mereka kerana tidak wujud sebarang bentuk komunikasi antara tuan punya badan dan mindanya.


Pantau Aktiviti Pembantu Rumah Anda menggunakan 'Smartphone' Lama Anda

Pasti ramai ibu bapa yang mengalami masalah risaukan anak-anak yang ditinggalkan di rumah dengan pembantu dan mahukan sistem keselamatan rumah yang mampu kita pantau sendiri tanpa belanja besar.

Sistem keselamatan yang ada kebanyakannya memerlukan harga ribuan ringgit dan sudah pastilah bukan semua mampu memiliknya tapi, apa opsyen bagi mereka yang mahukan satu sistem yang tidak memerlukan belanja besar?

Saya mencadangkan agar anda memuat turun aplikasi bernama Manythings sebagai satu pilihan yang anda boleh cuba.

Seperti kebanyakan sistem keselamatan lain, Manythings memerlukan anda mempunyai sekurang-kurangnya satu kamera untuk memantau situasi di dalam rumah dan apa yang diperlukan Manythings hanyalah satu telefon pintar anda sebagai pengawal dan satu telefon lain sebagai kamera, untuk menyalurkan feed video kepada telefon pengawal.

Apa yang perlu dibuat adalah dengan memuat turun aplikasi tersebut kepada kedua-dua telefon yang anda miliki dan letakkan telefon yang akan bertindak sebagai kamera di tempat yang anda rasakan sesuai. Nak sorok ke nak gantung di siling, terpulanglah pada kreativiti anda.

Bagi penggunaan secara percuma, anda hanya dibenarkan menggunakan 1 peranti sebagai kamera dan 1 peranti sebagai kawalan & tidak ada fungsi perakam video. Pada pendapat saya cukuplah kalau hanya sekadar untuk membantu tuan rumah mengawasi keadaan rumah. Ianya percuma dan masih mempunyai kebolehan mengesan pergerakan serta pengguna boleh menghantar audio melalui telefon pengawal kepada telefon yang bertindak sebagai kamera.

Bagi mereka yang mahu sistem perakam, terdapat bayaran langganan yang perlu dibayar setiap bulan bergantung kepada jumlah kamera yang diperlukan dan saya akui, bayarannya agak mahal. Bukan semua orang mahu perlindungan sedemikian rupa.

Saya sudah mencuba sendiri aplikasi ini menggunakan telefon saya dan memang benar, ia berfungsi dengan baik serta mampu menghantar video secara langsung kepada saya walaupun saya berada di luar rumah.

Tidak ada apa-apa risiko yang perlu anda tanggung untuk tidak mencuba aplikasi ini, jadi saya sarankan kepada mereka yang memerlukan sistem CCTV rumah secara percuma dan ada telefon pintar lebih yang tidak digunakan, cubalah aplikasi Manything.

Agak berguna bukan jika ada ibu bapa yang mahu memantau kegiatan pembantu rumah semasa mereka tiada di rumah dalam memastikan keselamatan anak anda terjaga?


Masalah Gout boleh diatasi secara semulajadi dengan memakan buah nanas

Nanas adalah buah yang mengandungi nutrisi tinggi serta memiliki rasa yang lazat dan menyegarkan. Nanas sangat mudah didapati di Malaysia pada setiap musim. Tidak hanya sedap sahaja, buah nanas yang berwarna kuning cerah ini juga banyak terkandung di dalamnya untuk kita vitamin, mineral, antioksidan, dan enzim yang bersifat semulajadi untuk membantu proses pencernaan, meredakan kesakitan urat serta mengurangi peradangan.

Ketika memilih buah Nanas pastikan anda memilih buah yang berat. Perlu diingatkan bahawa lebih berat buah itu maka lagi baik kandungan buah tersebut. Itu juga menandakan buah itu sudah matang atau masak. Pilih buah yang memiliki daun berwarna hijau gelap kerana itu juga menandakan ia telah masak. Anda juga boleh menghidu baunya untuk mengesan adakah ia sudah masak ataupun tidak. Jika sudah masak baunya akan menjadi harum dan tidak hapak.

Mengikut kajian yang telah dilakukan oleh Dr Suri Roowi, Nanas dan betik adalah antara sumber yang baik untuk masalah gout. Ianya disebabkan oleh kehadiran enzim proteolitik yg dikenali sebagai papain dan bromelain. Bromelain banyak terdapat dalam empulur nanas.

Enzim papain dari betik bersifat anti radang, membantu tubuh jadi beralkali dan menghalang peningkatan asid urik. Enzim-enzim ini juga membantu penghadaman protein.

Sumber-sumber alam semulajadi lain yang boleh digunakan adalah seperti misai kucing, buah ceri, saderi, buah belinjau dan kunyit (curcumin). Perlu juga kurangkan makanan tinggi purine iaitu organ dalaman seperti hati dan juga "seafood" (kupang, ketam, sardin, udang dan sotong)

Nanas boleh membantu mengatasi masalah gout. Ini kerana nanas mengandungi enzim bromelain.

Bromelain boleh membantu mengurai asid urik kristal dan mengurangkan kesakitan yang disebabkan oleh gout. Ia banyak terkandung pada bahagian tangkai buah nanas, kulit, jambul dan empulur (empulur nenas pada bahagian yang biasa dimakan) . Bromelain ini juga terdapat dalam isi nenas tetapi pada kadar kuantiti yang rendah.

Kebaikan Bromelain ini adalah dapat membantu mencegah serangan gout secara berulang, boleh bertindak sebagai antiradang dan boleh mengurangkan rasa sakit.

Enzim bromelain juga, stabil pada kemasaman pH 3.0 hingga pH 6.5 (mungkin kurang sesuai untuk buat jus nenas + limau kasturi @ jus nenas + madu kelulut) sebab akan menyebabkan ia menjadi lebih masam. Kadar enzim akan menurun aktivitinya jika dipanaskan pada suhu melebihi daripada 70°C. Anda disarankan untuk memakan nanas yang segar untuk mendapat kadar enzim yang mencukupi.

Buah nanas bukanlah buah yang menjadi penyebab kepada alahan bahkan disebabkan ia mengandungi Bromelain, ia membantu kepada proses penghadaman. Nanas kaya dengan vitamin C dan pengambilan vitamin c secara berlebihan tidaklah membahayakan. Ini disebabkan ia merupakan vitamin yang larut air dan dibuang melalui air kencing. Walaubagaimanapun, sentiasa beringat bahawa jika terlebih dos vitamin c ia akan menyebabkan sistem dalaman badan menjadi tidak sihat yang menyebabkan berlakunya sakit perut, muntah, sakit kepala dan pedih ulu hati

Selamat mencuba petua yang telah diberikan ini. Diharap dengan adanya petua memakan buah nanas ini dapat membantu anda untuk meredakan sakit gout. Pastikan anda mendapat nasihat daripada doktor jika terdapat simptom berterusan.

Sumber : Dr. Suri Roowi , Principal Scientist & Deputy Director Food Designing MARDI


Jawapan Untuk Mereka Yang Mengecam Penggunaan Child Safety Harness Pada Anak-Anak

Tempat membeli-belah selalunya menjadi pilihan rakyat Malaysia untuk meluangkan hujung minggu bersama keluarga. In bapa gembira dapat membeli-belah, sementara anak-anak pula gembira dapat berjalan-jalan.

Walau bagaimanapun, banyak kejadian penculikan kanak-kanak juga seringkali terjadi sejak beberapa tahun kebelakangan ini. Momen indah bersama keluarga bertukar menjadi mimpi ngeri buat yang kehilangan anak.

Secara lumrahnya, memang sifat seorang kanak-kanak itu suka berlari-lari dan bermain tidak kira masa dan tempat. Termasuklah juga di tempat membeli-belah. Di tempat yang ramai orang seperti shopping mall, sesaat ibu bapa leka memerhatikan anak-anak mereka, mereka mungkin akan hilang atau lebih malang lagi, diculik!

Saya ada pengalaman bawa cucu setahun lebih umurnya. Ya allah bukan main lincahnya. Terlepas sekejap dari pegangan tangan saya dan hanya sekejap dari pegangan tangan saya dan hanyabeberapa minit terlepas pandang.

Cucu saya tak ada lagi disisi saya. Rupanya dia berlari berpusing keliling di rak kain. Jumpa aje terus saya bawa balik dan tak jadi shopping lagi. Pucat lesi muka ku. - Puan Laila Mas

Antara alat bantuan untuk menangani perkara ini adalah dengan penggunaan 'child safety harness. Alat ini adalah tali keselamatan yang mengelakkan anak anda berada jauh daripada anda. Secara umumnya, terdapat dua jenis child safety harness ini:

Walau bagaimanapun, penggunaan alat ini belum begitu meluas di Malaysia. Malah, jangan terkejut sekiranya orang lain memandang serong pada anda dan ditertawakan kerana mengikat anak anda.

Antara tanggapan negatif masyarakat yang pertama kali melihat alat ini adalah:

Sekiranya orang sekeliling memandang serong pada anda atau mentertawakan pada anda, berikut adalah apa yang perlu anda lakukan:

Terdapat banyak jenis alat ini yang dijual dan anda boleh membelinya secara online. Lebih elok sekiranya anda mendapatkan pandangan daripada rakan-rakan yang sudah menggunakanya. Sebaiknya-baiknya beli yang mempunyai tali yang sukar dipotong menggunakan pisau atau gunting dan yang selesa untuk dipakai pada tangan atau badan anda dan anak-anak anda.


Kenapa Poligami Dibolehkan Dalam Islam

Poligami merupakan isu yang sering dibicarakan oleh ramai kaum muslimah, apakah yang kita suka itu semestinya baik? Apakah yang kita benci itu semestinya buruk? Suami dan isteri kena faham maksud adil dalam perkahwinan baru nampak keindahan Islam. Penyatuan ummat Islam bermula daripada penyatuan sesama terdekat seumpamanya ahli dalam sebuah rumahtangga.

Setiap orang tanpa mengira lelaki dan perempuan pastinya mahukan kebahagiaan dengan pasangan masing-masing. Malah jika ikutkan kehendak nafsu sahaja tanpa ambil peduli fitrah kejadiannya pasti semua mahukan cinta mereka sentiasa sehangat di awal perkahwinan. Si isteri mahukan si suami kekal cintakannya sahaja, dalam otak si suami pula kalau boleh berkehendakkan si isteri sentiasa kekal bergetah selamanya.

Siapa mahu masalah? Lelaki tidak mahukan beban tanggungjawab bertambah. Perempuan yang beriman mungkin sekadar tidak mahu jadi mangsa penganiayaan (bagi yang egois tidak mahu berkongsi suami dan yang tamak mungkin harta suami dirasakan miliknya sahaja). Namun manusia dengan fitrah kejadiannya memerlukan hal-hal yang dapat menyimpangkannya dari tujuan asal iaitu lebih bahagia dengan seorang isteri.

Dalam perspektif Islam, hal tersebut bukanlah kerana dorongan nafsu semata. Akan tetapi justeru untuk mencapai kemaslahatan mereka sendiri, yang kerananya Allah membolehkan (menurut fuqaha) atau memberi hukum keringanan rukhsah (menurut ulama tafsir) bagi lelaki untuk beristeri lebih dari satu.

Adapun sebab-sebab yang membuat seseorang suami terpaksa membuat pilihan sebegitu adalah kerana berbagai faktor, di antaranya adalah :

Sedangkan sesuatu perkawinan diharapkan untuk mendapatkan keturunan, maka poligami merupakan suatu jalan keluar yang paling baik berbanding pengambilan anak angkat. Sedang jika suami mandul seorang perempuan boleh saja menuntut cerai/fasakh.

Menopause atau mati putik adalah punca terbanyak pada masa skrg, dalam keadaan si suami pula dalam kondisi yang sihat walaupun semakin berusia. Dalam keadaan ini apakah dibiarkan seorang suami itu berzina sedangkan ia adalah suatu dosa besar? Maka di sinilah dirasakan hikmah bolehnya poligami tersebut. Sedang jika berlaku sebaliknya yakni si suami mati pucuk maka boleh juga si isteri menuntut cerai/fasakh.

Keterdesakan untuk memelihara keseimbangan masyarakat sebagai contoh jumlah wanita lebih banyak dari lelaki. Seorang perempuan yang hidupnya tidak terurus tanpa bantuan seseorang lelaki. Sedang nak carikan pasangan lelaki untuknya adalah rumit (kes begini sering berlaku). Suasana ini lebih mudah untuk menimbulkan hal-hal negatif bagi kehidupan masyarakat apabila tidak dibuka pintu untuk perkahwinan melebihi satu, maka perkahwinan sebegini juga adalah sejenis kebajikan.


Penemuan Makhluk Laut Misteri Di Pantai Australia Yang Meratah Daging

Satu misteri penemuan haiwan laut yang tidak dikenalpasti spesisnya telah berlaku di sebuah pantai di Melbourne, Australia apabila seorang remaja dimasukkan ke hospital akibat kakinya diratah oleh makhluk pelik tersebut.

Ketika kejadian, remaja berusia 16 tahun itu, Sam Kanizay, yang kakinya terluka beberapa hari sebelumnya akibat bermain bola sepak telah pergi ke Pantai Dendy Street di Brighton, Melbourne.

Beliau kemudiannya merendamkan kakinya ke dalam air laut. Beberapa ketika kemudian, kaki Sam terasa seperti semut-semut dan hanya menganggap ianya disebabkan oleh luka pada kakinya itu.

"Naluri saya mengatakan saya terpijak batu, tapi agak pelik sebab saya rasa di bahagian kaki dan juga buku lali," jelas Sam

Bapa Sam, Jarrod Kanizay yang tidak dapat menghentikan darah pada kaki Sam yang berterusan telah membawanya ke hospital. Ketika tiba di hospital, kaki Sam kemudiannya dilap oleh jururawat, namun darah tidak henti-henti keluar.

Mereka kemudiannya mengambil masa yang agak lama untuk membersihkan kaki Sam dan kelihatan beratus-ratus lubang kecil pada kakinya. Darah kemudian kembali memenuhi kaki beliau dengan begitu cepat.

Lantai hospital dipenuhi dengan darah daripada kaki Sam. Bilik kecemasan di Hospital Sandringham menjadi kecoh dan para doktor serta jururawat menjadi bingung kerana tidak pernah berhadapan dengan situasi tersebut.

"Kaki dan buku lali saya seperti mempunyai beratus-ratus lubang pin kecil," tambah Sam.

Kegagalan doktor menjelaskaan keadaan misteri yang berlaku pada anaknya itu membuatkan Jarrod membuat keputusan untuk menyiasat sendiri. Beliau kemudiannya kembali ke tempat kejadian berbekalkan jaring dan sekeping daging segar. Daging itu dimasukkan ke dalam jaring dan Jarrod mula memancing makhluk tersebut.

Seperti yang dijangkan, beratus-ratus ekor daripada mereka mengerumuni daging segar itu dan kelihatan seperti sangat kelaparan.

Jarrod kemudiannya membawa pulang makhluk ini dan merakam video yang mana kelihatan mereka sedang asyik memakan serta menghisap darah daging tersebut.

Menurut Jarrod, makhluk tersebut adalah sejenis hama dan menyerahkan kepada pihak hospital untuk melakukan kajian bagi menentukan spesisnya.

"Apa yang kita tahu adalah makhluk ini sangat menyukai daging," terang Jarrod.

Sementara itu, seorang pakar marin, Michael Brown, hairan dengan penemuan pepijat tersebut dan berkata ia kemungkinan larva obor-obor. Beliau yang berpengalaman selama 20 tahun dalam bidang tersebut tidak pernah melihat perkara seperti ini.


10 Rahsia Restoran Makanan Segera Yang Anda Patut Tahu

Golongan urban pasti seringkali mendambakan makanan segera dalam kehidupan seharian. Pola kehidupan zaman kini sebenarnya mendorong masyarakat moden untuk menghargai kelajuan, kesederhanaan dan kelazatan rasa makanan segera. Mari kami berikan sedikit helah yang digunakan oleh restoran makanan segera supaya anda tidak makan makanan seperti ini terlalu banyak selepas ini.

Waktu yang tepat untuk pergi ke kedai makanan segera adalah semasa 'waktu kemuncak' iaitu antara pukul 11:00 pagi dan 1:00 petang dan tempoh antara 6 petang dan 8 malam. Ia mungkin sukar untuk anda mendapatkan meja pada waktu ini, tetapi ini adalah ketikanya makanan segar sedang dihidangkan.

Kentang goreng akan diasinkan sebaik sahaja seluruh kumpulannya dimasak. Jika anda pesan kentang goreng tanpa garam, ini bermakna staf restoran itu perlu membuat hidangan baru dan segar khas buat anda.

Ketika sedang berjalan bersebelahan restoran makanan segera, sukar untuk kita menahan bau makanan lazat mereka yang menggoda nafsu. Ianya bersebab, kebanyakan restoran cuba memastikan bau masakan hidangan mereka menusuk ke hidung para pelanggan di luar yang sedang beratur mahupun sekadar melintasi kawasan berhampiran. Bahkan, sesetengah tempat sengaja membiarkan pintu dapur mereka terbuka luas.

Di restoran makanan segera, air bergas biasanya lebih murah daripada teh. Ini kerana mereka mahu orang ramai membeli lebih banyak minuman berkarbonat. Mustahil bukan untuk anda menghilangkan dahaga dengan air yang manis dan anda akan membelinya lagi dan lagi. Ingat, karbon dioksida merangsang selera makan.

Makanan segera paling popular iaitu kentang goreng dicapai keenakan rasanya dengan mencampurkan sekitar 20 ramuan. Kentang adalah asasnya. Antara yang lain termasuk sedikit lemak, bahan pengawet dan penambah rasa menjadikan makanan ini tidak berbahaya sepenuhnya.

Kehadiran yang awal adalah satu perkara yang baik, tetapi tidak apabila melibatkan soal membeli makanan segera. Jangan pergi ke restoran makanan segera sebaik selepas waktu ianya dibuka. Ini kerana mereka membersihkan peralatan dapur mereka dengan bahan kimia agresif yang boleh kekal di mesin dan kabinet dapur pada waktu pagi dan terus meresapi ke dalam makanan anda.

Zaman moden ini, bahagian makanan kegemaran kita ini telah meningkat, begitu juga dengan jumlah kalori yang terdapat di dalamnya. Sebagai contoh, burger keju mengandungi 75% lebih kalori berbanding dengan 'nenek moyangnya' dari tahun 1980-an. Kira-kira 20 tahun yang lalu, kentang goreng adalah 2 kali kurang berkalori manakala pizza pula kini mengandungi lebih banyak kalori sebanyak 70%.

Milkshake adalah salah satu hidangan klasik di tempat menjual makanan segera. Ia amat popular lebih-lebih lagi pada cuaca panas. Norma harian gula adalah sekitar 1-2 oz, sementara satu hidangan milkshake mengandungi sekitar 3 oz gula.

Adakah anda tahu mengapa tiada garpu dan pisau di kebanyakan restoran makanan segera? Satu jawapan yang mungkin adalah apabila seseorang makan dengan tangan, dia mendapat lebih banyak keseronokan dan seterusnya makan dengan lebih banyak.

Tempat air berkarbonat disimpan di restoran makanan segera adalah sukar dibasuh. Bayangkan betapa banyak bakteria, kuman dan kulat tersimpan di sana. Persekitaran yang manis dan bergula merupakan keadaan yang sangat baik untuk 'penghuni' ini.


Produk Jamu, Herba Dan Korset Tiada Bukti Klinikal Boleh Merawat Rahim

Artikel ini ditulis oleh Dr. Muhammad Izzat di laman Facebook milik beliau. Beliau merupakan seorang Pegawai perubatan Obstetrik & Ginekologi (khusus dalam kesihatan sistem pembiakan wanita (faraj, uterus, dan ovari) dan kehamilan, melahirkan anak, dan tempoh selepas bersalin). Iluminasi.com telah mendapat kebenaran untuk mengulang siar penulisan beliau dan telah menyunting bagi memudahkan pembacaan.

Jamu rapat plus, Maajun anggun bistari, korset kerengga inul, Herba perapat, Jamu terkenang-kenang malam pertama, Jus kekal dara, jamu ketatkan miss V, dan macam-macam lagilah. Terkadang segan nak menyebut pelbagai produk, sebagaimana dakwaan mereka adalah makanan tambahan yang membantu mengekalkan kesihatan wanita.

Setelah dilihat dan diteliti, tiada sebarang bukti melalui kajian yang menyatakan makanan tambahan yang dihebohkan merata tempat ini, adalah berkesan. Apa yang ada hanyalah testimoni persendirian yang saya sendiri kurang yakin akan kebenarannya.

Istilah "tanda-tanda rahim tak sihat" yang disalahgunakan oleh penjuak produk

Terdapat satu post dari laman Facebook yang sangat terkenal, yang berkongsi dengan para pembaca mengenai tanda-tanda rahim tak sihat. Istilah "rahim tidak sihat" tidak boleh giunakan sewenang-wenangnya, kerana ia boleh menimbulkan kegelisahan dan kerisauan yang tidak semena-mena pada golongan wanita.

Istilah ini tersangat umum dan tidak membawa apa-apa makna, kerana ia bukanlah sesuatu yang ringkas dan mudah. Masalah berkaitan rahim sahaja pun sudah sangat rumit, itu belum termasuk mengenai ovari dan juga tiub fallopio.

Untuk mempelajari mengenai sistem pembiakan wanita tidak akan berkesudahan kerana sentiasa terdapat penemuan baru yang membantu dalam merawat masalah lain. Dan itu belum disentuh bab mengandung.

Endometriosis/adenomyosis - kesakitan yang amat sangat akibat haid, kesukaran untuk hamil, kembung perut dan sakit ketika hubungan kelamin

Fibroid - ketumbuhan yang tidak berbahaya pada lapisan dinding rahim yang menyebabkan haid menjadi banyak, kadangkala merasa sakit ketika datangnya haid. saiz rahim juga adalah lebih besar daripada yang sepatutnya.

Rahim jatuh (tombong) - amat berkait rapat dengan seorang wanita yang melahirkan ramai anak, ataupun kelahiran terdahulu dibantu oleh alatan Forceps

Cara rawatannya adalah berbeza-beza, bergantung kepada jenis masalah yang dihadapi oleh wanita tersebut. Ia sama ada dengan ubat-ubatan atau cara pembedahan bergantung kepada gejala-gejala yang dihadapi oleh pesakit dan apa yg pesakit mahukan, namun berdasarkan penilaian para doktor

Jadi, penggunakaan korset, jamu, herba dan bengkung TIADA BUKTI KLINIKAL yang mengatakan ianya boleh merawat endometriosis, fibroid ataupun rahim jatuh.

Para penjual produk, TOLONG jangan mengaut keuntungan dengan memberikan maklumat yang tidak sahih kepada pengguna, dengan harapan produk anda terjual laris dan licin!

Saya menyeru kepada pengguna agar membanyakkan bacaan yang boleh dipercayai dan lapangkan minda bertanya pada yang bertaulilah.


5 Jam Tangan Paling Mahal Dunia

Selain kereta mewah, jam tangan juga sering dijadikan lambang kemewahan orang-orang berada. Bagi mereka, jam tangan merupakan satu aksesori yang perlu diberi perhatian kerana ia memberi pandangan pertama yang lebih baik.

Mungkin anda hanya familiar dengan jam jenama Rolex kerana ia amat popular dan berada dalan kumpulan elit jam tangan, namun ia bukan lah antara yang termahal. Jam Rolex termahal adalah Bao Dai Rolex yang terjual dengan harga RM21.4 juta

iluminasi.com ingin berkongsi dengan anda 5 jam tangan yang paling mahal di atas muka bumi.

Jika sekali pandang, pasti anda macam tak percaya harga jam ini semahal ini, namun itulah realitinya. Jam ini terjual dengan harga RM47 juta pada 12 November 2016 di masjis lelongan Phillip Auction FOUR di Hôtel La Réserve di Genève, Switzerland. Jam ini dianggap sebagai jam lagenda dan tersangat-sangat jarang.

Jam ini merupakan satu-satunya jam yang tidak mempunyai berlian di atasnya, malah diperbuat daripada besi tahan karat (stainless steel) sahaja! Namun, apa yang membuatkan jam tangan ini istimewa adalah ia merupakan jam pertama jam pertama yang dihasilkan secara bersiri yang mempunyai kalendar abadi konograf dan dihasilkan sebanyak 281 unit sahaja yang pernah dihasilkan.

Dalam 281 unit yang dihasilkan ini, kebanyakannya diperbuat daripada emas kuning, 44 unit diperbuat daripada emas merah jambu dan hanya 4 unit sahaja yang wujud diperbuat daripada stainless steel.

Ia terlalu rare sehinggakan tiada di Muzium Patek Phillipe di Geneva, Switzerland yang merupakan muzium jam Patek Phillipe yang paling penting dan paling lengkap. Bukan dapat memilikinya sahaja baru berasa bertuah, malah kalau dapat lihat depan mata pun dah sangat bertuah.

Jam ke-4 termahal di dunia merupakan keluaran syarikat berasal dari New York, Jacob & Co. Jam yang berkelebaran 47.55 milimeter dan mempunyai panjang 58 milimeter ini berharga RM77 juta, yang mampu membeli berpuluh-puluh unit kereta Ferrari. Jam ini mempunyai mekanisma pergerakan Skeleton Manual Winding Caliber JCAM09 dan Tourbillon.

Gelang jam tangan ini diperbuat daripada emas putih 18k dan disusun penuh di atasnya dengan 260 bentuk berlian berbentuk zamrud yang kelihatan sangat mewah dan eksklusif. Walaupun ianya sebuah jam, namun ia lebih kelihatan seperti gelang berlian.

Jam tangan, atau jam berlian? Pasti itu yang anda tertanya-tanya kan? Jam ini merupakan keluaran syarikat pembuat jam dan barang kemas yang sangat terkenal dan bermula sejak tahun 1860 lagi. Apa yang membuatkan jam ini terlalu mahal?

Jam yang berharga RM107 juta ini terdiri daripada 847 bentuk diamond berwarna ber-gred tinggi yang mempunyai tona yang unik dan sangat menarik yang menambahkan nilai pada jam ini. Muka jam yang agak kecil ini dihiasi kelilingnya oleh berlian merah jambu 15.37 karat, berlian biru 12.79 karat dan juga berlian D-color 11.36 karat, kesemuanya dipotong dalam bentuk hati.

Selain itu, gelang jam ini juga dipenuhi dengan sekumpulan 260 bentuk berlian D-color berbentuk pir dan 91 bentuk berlian D-color berbentuk bulat dengan jumlah karat seberat 10.29 karat. Berlian-berlian mewah ini disusun ke dalam bentuk bunga yang ditambah lagi dengan sebentuk berlian kuning 8.81 karat di bahagian tengah. Ia akhirnya disempurnakan oleh 26 bentuk berlian kuning berbentuk pir di serata gelang jam ini dengan 17.07 karat. Banyak betul berlian kan?

Bukan itu sahaja yang membuatkan jam ini sangat mahal dan menarik, malah, terdapat satu kejutan. Jam ini mempunyai mekanisma spring di dalamnya, dan jika anda menekan bahagian tersebut, ketiga-tiga berlian berbentuk hati itu akan terbuka seperti kelopak bunga yang terkena cahaya matahari, yang menunjukkan muka jam di tengah-tengah gelang ini.

Jam kedua termahal di dunia ini merupakan jam keluaran syarikat barang kemas terkenal, Graff Diamonds, dan diberi nama The Fascination. Ia terdiri daripada berlian putih 152.96 karat dan disempurnakan oleh batu yang jarang ditemui, D Flawless seberat 38.13 karat yang dipotong dalam bentuk pir dan diletakkan di bahagian tengah.

Apa yang uniknya pada jam tangan ini selain daripada fungsinya sebagai jam tangan, batu D Flawless tersebut boleh dikeluarkan dan dijadikan cincin. Bukan mudah untuk menghasilkan jam tangan berlian yang juga boleh ditukar menjadi cincin.

Kalau anda sedang merancang perkahwinan anda, jam tangan ini sangat sesuai, boleh diberikan sebagai hantaran dan cincinnya pula dijadikan cincin kahwin. Setuju tak?

Jam tangan paling malah di dunia jatuh kepada Graff Diamonds Hallucination dengan harga RM235.4 juta. Wanita-wanita pastinya terpukau melihat jam tangan ini. Jam ini diperbuat daripada gabungan berlian 110 karat yang sangat jarang ditemui dan dipasangkan pada gelang platinum. Antara warna-warna berlian rare ini adalah Fancy Light Grey Blue, Fancy Intense Blue, Fancy Vivid Yellow, Fancy Intense Pink, Fancy Light Pink, Fancy Green dan Fancy Orange.

Berlian-berlian ini juga mempunyai potongan yang berbeza termasuklah bentuk hati, bentuk pir, marquise, zamrud, radiant, dan bulat. Jam sangat sempurna bagi wanita, seorang wanita yang sangat bertuah.

Idea menghasilkan jam ini datang daripada pengerusi Graff Diamonds iaitu Laurence Graff.


5 Model Kereta Paling Kerap Dicuri di Malaysia

Memang susah hati kalau kita beli kereta yang terkenal sebagai model panas - model yang menjadi sasaran pencuri kereta ni. Dengan wujudnya permintaan ke atas barangan-barangan alat ganti yang murah serta kewujudan beberapa kelompok terdesak, kes kecurian kereta kerap berlaku.

Walaupun begitu, apakah model kereta yang menjadi sasaran pencuri-pencuri ini? Berikut adalah 5 model kereta yang menjadi penyumbang terbesar statistik kes kecurian kereta di negara kita.

Model klasik Proton ini nampak terus menjadi kegilaan ramai mungkin kerana permintaannya yang masih tinggi selain daripada reka bentuk yang tampak evergreen. Pada tahun 2016, sebanyak 854 kes kecurian Proton Wira dilaporkan.

Model ini tak perlu diperkenalkan sebagai barang panas lagi kerana dah terkenal sebagai salah satu model pick-up truck yang memerlukan pemiliknya berhati-hati setiap masa. Mencatatkan 624 buah telah dicuri pada 2016.

Kecil-kecil cili api, model Kancil nampaknya masih ramai peminatnya. Memang diakui model Kancil adalah antara model paling lasak dalam sejarah penghasilan kereta Perodua. Sebanyak 438 buah telah dicuri dalam tahun 2016.

Model Proton ini tidak mudah didapati dijalan raya tetapi tetap berjaya menempatkan dirinya dalam kelompok top 5 kereta panas dengan 420 kes kecurian berlaku.

Kenapa banyak model Proton yang lama dicuri? Merangkumi top 5 kereta panas Malaysia, model klasik Proton Waja, kereta pertama rekaan sepenuhnya anak Malaysia mengakhiri carta dengan 362 kes kecurian sepanjang 2016.

Sebagai rujukan, bagi tahun 2015, top 5 kereta panas adalah Proton Wira, Toyota Hilux, Proton Iswara, Perodua Kancil dan Proton Waja. Ini bermakna kelima-lima kereta terus kekal menjadi sasaran golongan tidak bertanggungjawab.

Adakah anda salah seorang pemilik kereta yang disenaraikan? Apa langkah-langkah keselamatan yang telah anda ambil dalam memastikan keselamatan kereta anda?


5 Fobia Tersangat Pelik Yang Tak Masuk Akal

Dalam dunia ini, terdapat banyak jenis ketakutan atau fobia yang dialami oleh manusia. Apa yang bisa kita dengar adalah fobia terhadap tempat tinggi, fobia terhadap kucing dan juga fobia terhadap ular.

Namun, terdapat juga beberapa fobia yang pelik dan tak masuk akal dialami oleh manusia. Bagi mereka yang tidak mengalami fobia ini, mereka akan beranggapan ia mustahil untuk berlaku dan tidak akan pernah faham mengapa ia boleh berlaku, namun, ia tetap wujud.

iluminasi.com ingin berkongsi 5 jenis fobia yang anda tak tahu ia wujud.

Boleh dikatakan kebanyakan daripada manusia mempunyai rasa takut atau fobia apabila mendengar atau mengetahui sesuatu berita buruk. Namun, ia tidak berlaku terhadap mereka yang mengalami Euphobia.

Fobia ini berlaku melalui pengalaman buruk masa lalu dalam hidup seseorang. Sepatutnya mereka berasa gembira, namun sebaliknya mereka yang mengalami euphobia akan berasa takut dan cemas apabila mendengar berita baik, dan biasanya berada di dalam kumpulan yang mempunyai banyak sifat negatif.

Penulis rasa penulis sendiri mengalami fobia ini. Ortographobia adalah fobia terhadap melakukan kesalahan ejaan. Ia berasal daripada perkataan Orthography yang bermaksud sistem ejaan biasa.

Mereka yang mengalami fobia ini kemungkinan mempunyai kebolehan bertulis yang aga teruk dan berasakan sukar untuk mendapat markah yang baik dalam penulisan. Apa yang boleh mereka lakukan untuk mengatasi masalah ini adalah melakukan banyak latihan.

Kalau biasanya naluri jejaka-jejaka akan suka apabila melihat gadis-gadis cantik, tapi lain pula bagi mereka yang mengalami Venustraphobia.

Pernahkah anda berasa gugup dan gementar apabila melihat wanita cantik? Pernahkah tangan anda berpeluh dan lidah terkelu apabila didatangi seorang gadis jelita? Jika ya, anda mengalami Venustraphobia.

Dalam tak sedar, ramai yang mengalami masalah ketakutan yang tak masuk akal ini terhadap wanita ini. Tetapi jangan risau, fobia ini boleh diubati dengan menjalani terapi.

Penulis yakin fobia yang ini paling ramai yang berlaku di antara umat manusia di atas muka bumi ini, kerana sangat jarang ada yang menyukai bangun pagi pada hari Isnin dan pergi kerja.

Ergophobia adalah ketakutan berterusan terhadap kerja atau mencari kerja. Ia boleh terjadi akibat kebimbangan atau fobia terhadap bersosial, namun mereka yang mengalami fobia ini tahu bahawa ketakutan ini tidak masuk akal. Ia merupakan gabungan beberapa kebimbangan, sama ada dari segi emosi, psikologi dan juga psikologi.

Boleh dikatakan fobia ini dialami oleh kebanyakan golongan muda dan ia hanya berlaku kepada manusia zaman moden dan tidak kepada golongan terdahulu, setelah wujudnya telefon pintar serta media sosial seperti Facebook dan Instagram.

Singkatan "Nomophobia" datang daripada No Mobile Phone Phobia. Terlalu ramai di antara kita akan menjadi cemas dan tak keruan jika telefon pintar hilang, kehabisan bateri atau tiada line. Baru beberapa minit tak pegang telefon, dah seperti cacing kepanasan. Adakah anda rasa anda mengalami Nomophobia?


Kisah Pemuda Malaysia Hidup Di Kem Pelarian Perancis Selama 4 Minggu

Sambungan daripada : 4 Minggu Hidup Di Kem Pelarian Perancis, Lelaki Ini Kongsi Pengalaman Yang Mengajarnya Erti Sebenar Kehidupan - Bahagian 2

90% pelarian Islam, 95% sukarelawan bukan Islam bukti kemanusiaan masih ada

Lawatan dari rakyat Malaysia dari Qatar ke Kitchen in Calais

Entah bagaimana aku pelik dari mana datangnya rasa untuk membantu dalam diri mereka. 90% daripada pelarian di kem ini adalah beragama Islam, dan menurut Jamalulail lagi, 90% daripada sukarelawan yang datang membantu di kem adalah bukan Islam. Yang hanya boleh menjelaskan situasi ini adalah sesungguhnya sifat kemanusiaan itu masih wujud di dunia ini.

Ramai di antara mereka yang datang sehelai sepinggang. Tidak mempunyai apa-apa. Menurut Sofinee, pernah sekali datang seorang kanak-kanak perempuan yang hanya berusia 12 tahun, baru tiba di kem, dan bertanya kepadanya ke mana dia hendak pergi dan di mana dia boleh tidur. Bagaimana seorang kanak-kanak perempuan sekecil itu hendak hidup di tempat yang bagi orang dewasa pun sudah sukar untuk survive.

Bagaimana dengan makanan, pergi ke tandas seorang diri dan sebagainya? Pernahkah anda merungut dengan tempat tidur atau tempat tinggal anda? Jika ya, maka anda perlu muhasabah diri.

Aku mengetahui bahawa di kalangan pelarian itu terdapat orang-orang hebat yang berpangkat dan berharta. Ada di antara mereka adalah jurutera, jutawan dan juga mempunyai PhD. Yang mana kita boleh katakan telah berjaya dalam hidup, dan masa depan sudah terjamin.

Namun, siapalah kita untuk menentukan. Apabila negara mereka bergolak, dan terpaksa melarikan diri dan tinggalkan apa yang mereka punyai, apa yang tinggal hanyalah diri mereka dan sepasang pakaian. Tidak lebih dari itu.

Kedai pakaian di depan Kitchen in Calais. Gambar di ambil selepas selesai solat berjemaah di Masjid Umar

Menyedarkan aku bahawa segala nikmat dan harta benda yang kita ada sekarang hanyalah pinjaman daripada Allah semata-mata. Hari ini kita jutawan atau doktor, tetapi dalam sekelip mata sahaja kita boleh kehilangan segala-galanya dan jadi gelandangan atau pelarian yang tak punya apa-apa. Dan hidup kita pula hanya bergantung kepada belas kasihan orang lain.

Ya, kita tak akan pernah sangka itu akan terjadi kepada kita, sama seperti mereka. Tetapi kalau terjadi, apakah yang akan kita rasa? Ia mengajar aku untuk sentiasa memberi apa sahaja yang termampu kepada mereka yang memerlukan, kerana mungkin satu hari aku pula yang memerlukan, pastinya aku mahukan orang lain membantu aku.

Pelbagai cerita yang berlaku di kem pelarian ini. Ayah kehilangan anak, suami kehilangan isteri, ada pelarian yang memeluk Islam, ada ibu yang melahirkan anak di dalam tempat serba kekurangan ini.

Kecekalan mereka memang sangat tinggi. Mereka yang tinggal di kem ini kebanyakannya mahu ke negara seberang, iaitu England. Bagi mereka England adalah negara yang lebih baik untuk hidup, dan ada juga yang ada saudara mara di sana. Jadi mereka akan cuba menyelinap masuk ke sana. Tapi disebabkan kawalan sempadan yang sangat ketat, hanya yang bernasib baik sahaja terlepas.

Cara paling biasa adalah memanjat dan masuk secara senyap ke dalam lori yang ingin ke England dari Perancis. Mereka perlu berjalan kaki sejauh 2 kilometer untuk ke tempat yang biasa mereka cuba masuk ke dalam lori. Jika tak berjaya, pulang pula berjalan kaki lagi 2 kilometer. Dan ulang setiap hari sehingga berjaya.

Pelbagai kisah aku dengar. Ada yang jatuh dari lori dan dilanggar sehingga mati. Ada yang mengikat badan pada bawah lori sehingga badan dah tak rasa apa, namun berjaya masuk ke England. Ada yang menyelinap masuk ke dalam lori ais, dan berjaya sampai ke England, namun mati kesejukan kerana terlalu lama berada dalam lori bersuhu -25 darjah selsius. Ada yang menggunakan kayak sejauh 33.3 kilometer menyeberangi selat Inggeris.

Cuba mencari kehidupan yang diinginkan sehingga meragut nyawa, bagaimana dengan kita?

Tetapi kisah yang paling menyedihkan adalah sepasang suami isteri yang terpisah ketika usaha untuk masuk ke England.

Si suami berjaya masuk ke dalam lori tetapi disebabkan si isteri yang sarat mengandung, beliau tak berjaya memanjat. Dan si suami berjaya masuk ke England. Pulanglah si isteri berjalan kaki balik ke kem pelarian. Keesokan harinya pula si isteri mencuba lagi, tapi kini berseorangan tanpa suaminya. Namun masih tak berjaya, tetapi masih mencuba, dan mencuba.

Mengharapkan nasib menyebelahinya untuk bersama-sama suami di England. Dengan perut yang sarat mengandung, berjalan kaki pergi dan balik tanpa kenal erti penat lelah.

Tetapi semakin hari, kandungan semakin sarat. Ramai yang menasihati agar beliau berhenti mencuba kerana fikirkan keselamatan dan kesihatan kandungan, namun beliau masih mencuba. Akhirnya sampai masa beliau melahirkan anak di dalam kem serba daif ini, dengan bayinya yang sangat kurus kerana tidak cukup zat.

Masih tak berputus asa, beliau masih mencuba, tetapi selepas dinasihati orang ramai, beliau berhenti mencuba. Maka terpisahlah sepasang suami isteri, dan anak dengan bapanya, hanya kerana kesusahan dan nasib hidup yang tak menyebelahi mereka. Sehingga sebegitu dugaan yang mereka lalui.

Adakah kita pernah diuji dan diduga sebegitu hebat? Jika tidak, betapa bersyukurnya kita dengan hidup kita, atau kita masih merungut itu ini? Aku dengar cerita ini, di dalam hati menangis. Bagaimana agaknya perasaan si isteri ketika berjalan kaki dan mencuba dengan perut yang membesar, hanya untuk meneruskan hidup bersama suami tercinta.

Entah bagaimana mereka boleh sekuat ini. Mungkin kerana keperitan dan kesusahan hidup yang ditempuhi setiap minit, membuatkan hati mereka cekal. Aku rasa, bagi sesetengah orang kita, termasuklah aku, untuk hidup seperti mereka disini, satu hari pun sudah cukup untuk mengajar erti kesusahan hidup sebenar. Apatah lagi satu tahun.

Hargailah orang yang tersayang jika mereka masih ada di depan mata anda.

Namun, walaupun mereka diuji begitu hebat, tak semudah itu untuk mereka berputus asa. Ramai di antara mereka yang mempunyai kemahiran dan ia digunakan sebaiknya ketika berkampung di sini. Mereka yang pandai menggunting rambut, membuka kedai gunting rambut, "Hamam".

Bagi mereka yang pandai membuat roti nan, berniaga roti. Bagi yang boleh membaiki basikal, memberikan servis tersebut. Juga terdapat kedai runcit dan restoran. Seperti sebuah perkampungan kecil.

Jadi, aku melihat situasi ini sebagai suatu yang perlu diambil contoh, di mana jika anda mempunyai kemahiran, ke mana saja anda pergi, walau sesukar mana sekalipun, anda boleh survive. Kerana itu pentingnya mempelajari kemahiran, tak kisahlah apa kemahiran sekalipun. Tak rugi belajar, kerana insyaAllah akan berguna di masa hadapan.

Di penghujung hayat kem pelarian ini, di mana penutupannya di lakukan oleh kerajaan Perancis, berlaku satu insiden di mana terdapat pihak yang membakar rumah-rumah pelarian ini. Banyak spekulasi yang timbul siapa dan mengapa mereka membakarnya. Namun itu tak penting, apa yang penting adalah rumah-rumah dan bumbung berteduh bagi pelarian-pelarian selama berbulan malah ada yang bertahun ini telah hangus begitu sahaja.

Yang ada hanyalah teratak buruk, tapi itu pun telah di ambil. Entah apa rasanya apabila satu-satunya benda yang kita ada, hilang dalam sekelip mata. Mahu tak mahu, mereka terpaksa beredar dari kawasan itu.

2 wanita dan seorang kanak-kanak sedang melihat kebakaran dari jauh

Jika hendak diceritakan kesemuanya, pastilah tak akan habis. Apa yang aku tahu dan lalui sepanjang 4 minggu hanyalah sedikit berbanding mereka yang lain. Bagi aku, perasaan melihat mereka menderita dan terseksa mungkin tidak berpanjangan, kerana selepas tutupnya kem ini, aku akan pulang ke tanah air yang masih aman dan cukup segalanya. Tapi bagi mereka? Wallahualam.

Harapan aku adalah agar kita rakyat Malaysia terutamanya yang beragama Islam dapat menghulurkan tangan kepada mereka yang memerlukan ketika kita mampu, kerana tiada siapa yang mahukan kehidupan seperti itu.

Jika setiap orang daripada kita melakukan tanggungjawab masing-masing, pastinya semua nasib semua saudara-saudara seagama dengan kita akan terbela. Jika anda boleh melihatkan sendiri bagaimana kehidupan mereka di sana, pastinya anda akan sedikit sebanyak akan berubah.

Ia bukanlah lagi dikira sebagai kerja amal, ini adalah satu tanggungjawab kita terhadap saudara-saudara kita. Jika kita tidak mengendahkan mereka, kita akan dipertanggungjawabkan satu hari nanti.

Sangat lah aku berharap lebih ramai anak Malaysia, terutamanya golongan belia yang bakal meneraju negara suatu hari nanti, untuk mengambil bahagian dalam kerja-kerja seperti ini. Percayalah, ia akan memberikan kesan yang sangat besar kepada mereka, dan juga kepada diri anda sendiri. Tak rugi, penat badan boleh rehat.

Dan tanamkan rasa bersyukur di dalam hati dengan apa yang kita ada. Sesusah mana kita di Malaysia, tak dapat nak dibandingkan dengan kesusahan mereka. Ingatlah, jika anda dilanda kesusahan, ada lagi yang lebih susah.

Dan pengalaman indah sekali seumur hidup ini tak akan pernah aku lupakan.

Kelihatan grafiti Steve Job yang dilukis oleh pelukis terkenal, Banksy, dan tulisan "London Calling"

Ketika ini, Puan Sofinee dan Tuan Jamalulail sedang merancang projek kemanusiaan di Greece pula dan mereka sedang mencari 6 sukarelawan. Jika anda berminat untuk menyumbangkan tenaga anda, boleh hubungi mereka.


Oymyakon: Penempatan Manusia Paling Sejuk di Dunia

Sebagai gunung tertinggi di dunia, kebanyakan orang pasti menjangkakan suhu di puncak Gunung Everest merupakan kawasalan paling sejuk di dunia. Sebenarnya, ia kurang tepat.

Di bahagian utara barat Rusia, terdapat sebuah penempatan atau kampung kecil yang diberi nama Oymyakon. Terdapat kira-kira 500 penduduk yang menghuni bandar ini. Pada waktu musim sejuk atau hari biasa, cuaca di sini boleh mencecah -46 darjah celcius. Cuaca paling sejuk pernah direkodkan disini adalah serendah 67.7 darjah celcius!

Kerana jauh dari bandar lain, Oymyakon agak ketinggalan daripada segi teknologi. Kebanyakan rumah di sana masih menggunakan kayu dan arang untuk menghidupkan api bagi mengekalkan suhu optimum di rumah. Akibat cuaca yang sejuk, tiada aktiviti pertanian yang dapat dijalankan dan kebanyakan mereka hanya makan daging kuda dan rusa.

Akibat daripada cuaca yang terlampau sejuk ini, penduduk terpaksa menghidupkan enjin kenderaan sepanjang waktu bagi mengelakkan ianya membeku.

Selain itu, disini anda boleh lihat perkara-perkara biasa yang jarang berlaku di tempat lain seperti dakwat pen membeku. Kedengaran agar pelik, tetapi kebanyakan rumah disana masih mempunyai tandas di luar rumah.

Selain itu, sistem hubungan telekomunikasi juga agak teruk disana. Untuk melawat tempat ini, ianya memerlukan perjalanan selama dua hari memandu dari bandar Yakutsk. Kedengaran pelik tapi jangan terkejut, ada juga syarikat agensi percutian yang menawarkan lawatan ke kawasan ini.